Janaayo | 2012 | WEEJIDOW | Baal 2\nArchive for Janaayo, 2012\nShariif Xasan: “Gacan ka xaq daran ayaa dishay Xasan Fantastic\nJanaayo 30, 2012\nGeeridii naxdinta laheyd ee ku timid Agaasimihii Shabakadda Warbaahinta Shabelle Xasan Cismaan Cabdi ayaa sii hayaha Madaxweynaha ahna Gudoomiyaha baarlamanka KMG Soomaaliya Shariif Xasan Sheekh Aadan waxa uu tacsi tiiraanyo leh u diray dhamaan eheladii, qarabaadii iyo asxaabtii uu ka geeriyooday Allaha Unaxariistee Marxuum Xasan Cismaan Cabdi (Fantastic).\nShariif Xasan Sheekh Aadan ayaa waxa uu sheegay in Agaasimihii Shabelle ay dishay gacan ka gardaran, isagoo Allah ka baryay in uu ifiyo ciddii ka dambeysay dilka Marxuum Xasan Cismaan (Fantastic), waxaana wax fool xun uu ku tilmaamay in Umadda Soomaaliyeed maalin waliba laga dilo dadka wax galka u ah ee u adeegaya.\nGudoomiyaha barlamanka KMG Soomaaliya ayaa waxa uu sheegay in dowladda aysan raali ka aheyn dilka wariyeyahaasi, isagoo rajo ka muujiyay in Ciidamada ammaanka arintaasi ay u kuur galayaan islamarkaana ay baaritaano ku sameyn doonaan, wuxuuna carabka ku dhuftay in barlamanka KMG ah arintaasi uu ka xunyahay islamarkaana uu cambaareynayo.\nMaalin ka hor ayaa labo ruux oo ku hubaysan Bastoolada waxaa ay Agaasimaha Idaacadda Shabelle ku dileen xilli uu galayay gurigiisa uu ku yaala Xaafadda Nasteexo degmada Wadajir ee gobolka Banaadir, iyagoo dhowr xabadood ku dhuftay Agaasimaha islamarkaana ka baxsaday goobtii ay dilka ka gaysteen.\nMADOOBE NUUNOW: “Shirka London ka dhacaya Baarlamaanka boos ugama bannaana, Xukuumadda ayuu khuseeyaa\nXildhibaan Madoobe Nuunow Maxamed oo ay xildhibaanno ka tirsan baarlamaanka u doorteen guddoomiye ayaa ka sheegay shir uu guddoominayay oo maanta ka dhacay xarunta golaha shacabka in baarlamaanku uusan ka qaybgalay shirka ka dhacaya London.\nMudane Nuunow ayaa sheegay in shirka ka furmaya London ay ka qaybgalayso xukuumadda, lagana doonayo go’aannadii kasoo baxa inay horkeento baarlamaanka si xildhibaannadu ay dib u eegis ugu sameeyaan.“Shirka bisha soo socda ka dhacaya London ka qaybgalkiisa boos ugama bannaana baarlamaanka, ka qaybgalkiisa waxaa iska leh xukuumadda KMG, iyada ayaana laga rabaa inay wixii meeshaas lagu soo go’aamiyo horkeento baarlamaanka, waa haddii la raacayo sharciga dalka u yaalla,” ayuu yiri Madoobe Nuunow.\nXildhibaan Madoobe Nuunow wuxuu sheegay inaysan nidaam ahayn in shirarka la qabanayo ay cid walba ka qaybgasho, isagoo taas ku tilmaamay inuu yahay shuqul jabhadeed laga soo gudbay.\n“Hay’adaha dowladda, beesha caalamka iyo shacabka Soomaaliyeed, waxaan si cad ugu sheegaynaa in baarlamaanku uu go’aansaday inuusan ka qaybgalin shirka ka dhacaya London,” ayuu hadalkiisa ku daray.\nIntaas kaddib, waxaa xildhibaannadii baarlamaanka ee shirka ka qaybgalay laga hor akhriyay qoraal ay kasoo saareen shirka London, iyadoo qoraalkaas lagu sheegay in baarlamaanka in howlihii iyo qiimihii baarlamaanka uu leexiyay Shariif Xasan Sheekh Aadan oo ay sheegeen inay horay xilka uga qaadeen.\nUgu dambeyn, qoraalka waxaa lagu sheegay in baarlamaanku uu san wax shulqul ah ku lahayn ka qaybgalka shirarka caalamiga ah, balse ay howshiisu tahay inuu ka doodo heshiisyada la gaaro si uu u ansixiyo ama u diido.\nMarkii Gaalkacyo la keeney Dhaawicii laga kenay Buuhoodle ee SOOMAALIYA\nMadaxweynaha dalka Biniin oo loo doortay inuu noqdo Gudoomiyaha cusub ee ururka Midowga Afrika Madaxweynaha dalka Benin Thomas Boni Yayi\nWaxaa maanta xarunta Cusub Ururka Midowga Afrika magaalada Addis Ababa ee dalka Itoobiya ka furmay shir madaxeedkii 18-aad ee ururka Midowga Afrika, waxaana shirkaasi maanta loogu doortay inuu noqdo Gudoomiyaha cusub ee ururka Midowga Afrika Madaxweynaha dalka Benin Thomas Boni Yayi.\nShirkii maanta ee ururka Midowga Afrika ayaa waxaa looga hadlay Ajandayaal ay ka mid tahay arrinta Soomaaliya, iyadoo halkaasi looga hadlay sidii ciidamada AMISOM ee haatan tiradoodu tahay 10,000 oo askari lagu dadaalo sidii loo gaarsiin lahaa ciidamadaasi ilaa 17,000 oo askari, iyadoo madaxda Afrika ay arrintaasi rajo fiican ka muujiyeen.\nQodobbada looga hadlay kulankaasi ayaa waxaa ka mid ah arrimaha ka taagan dalalka Sudan, Algeria, Nayjeeriya, Maali and Mauritania, wuxuuna shirkaasi socon doonaa muddo laba casho ah.\nSheekh Shariif Sheekh Axmed Madaxweynaha Soomaaliya ayaa ka mid ah madaxda Afrika ee ka qaybgalaya shirka ururka Midowga Afrika ee sannadkan ka duwan sannidihii hore maadaama lagu qabanayo xarunta cusub ee ururka oo ku fadhida 100-mitir oo dhul ah, wuxuuna kulankaan noqonaayaa kii ugu waynaa oo ay madaxda Afrika eeshaan kaddib dilkii hoggaamiyihii Liibya Mucamar Al-Qadaafi.\nMadaxweynaha Benin ayaa xilka guddoomiyaha ururka Midowga Afrika kala wareegayaa madaxweynaha dalka Equatorial Gini Teodoro Obiang Nguemaoo isagu xilkaas hayay muddo hal sano ah.\nKitaabka aduunka ugu weyn oo la qoray.. DAAWO SAWIRO\n>Wadaad iyo ardeydiisa oo ku nool dalka Afaganistaan ayaan in muda ah waxa ay ku mashquulsanayeen sidii ay ugu qori lahaayeen QURAANKA Kitaab weyn oo ah kitaabka aduunka ugu dheer ama ugu weyn kaa oo haatan lagu qiyaaso in uu yahay mid ugu dheer dhirir ahaan iyo balac ahaan waxaana lagu qiyaasay dhirirkiisa ilaa 1-mtr halka balicisana lagu sheegay in uu yahay ilaa 2mtrs.\nWadaadkaan ayaa dhawaan waxa uu usoo bandhigay warbaahinta in Kitaabkaasi uu yahay midka ugu weyn haatan inta lagu hayo aduunka.\nWarmurtiyeedka IGAD maanta “Shariif Xasan lagama qaadi karo jagada\nWarmurtiyeed dhinacyo badan taabanaayo oo laga soo saaray shirkii madaxda ururka Goboleedka IGAD ay ku yeesheen Dalka Ethiopia ayaa lagu taageeray in Gudoomiyaha Baarlamaanka Soomaaliya uu yahay Shariif Xasan , lagana qaadi karin jagada iyada oo la raacayo heshiiskii qeybaha soomaaliyeed ku yeesheen Ugandha, waxay kaloo taageereen horumarka la taaban karo oo ay ciidamada qalabka sida ee Soomaaliya ka soo hooyeen howlgalladii ay Muqdisho uga sifeeyeen maleeshiyada Al-shabaab.Shirkaasi oo ay ka qayb galeen Madaxweyaha Soomaaliya Mudane Sheekh Shariif Sheikh Axmed, Madaxweynaha Jamhuuriyadda Jabuuti Mudane Ismaaciil Cumar Geelle, Madaxweynaha Sudan Cumar Xasan Al Bashiir, Madaxweyaha Kenya Mwai Kibaki, Madaxweyaha koonfurta Sudan Salva Kiir Mayardit, R/wasaaraha Dalka EthiopiaMeles Zenawi oo marti loo ahaa, Wasiirka Arrimaha Dibedda ee Dalka Uganda Henry Okello Oryem iyo madax kale oo shirkaasi lagu casuumay.\nShirka ayaa markii uu soo dhamaaday waxa ay mas’uuliyiintii ka qayb gashay ka soo saareen warmurtiyeed dhowr qodob ka kooban, kaasi oo ay ugu horeyso taageero loo soo jeediyay ciidamada qalabka sida ee Soomaaliya iyo kuwa AMISOM horumarka ay ka sameeyeen howlgalladii ugu dambeeyay ee ay Muqdisho kaga saareen maleeshiyada Al-shabaab, taasi oo ay madaxdu ku tilmaameen mid wanaagsan oo amniga wax weyn ka badashay.\nWarmurtiyeedka waxaa lagu sheegay in madaxdu ay soo dhaweyneyso hanaanka lagu xasilinayo koonfurta iyo bartamaha Soomaaliya, taasi oo ay ku tilmaameen in ay qayb ka tahay howlgallada guud ahaan Soomaaliya looga saaro Al-shabaab.\nWarmurtiyeedka waxaa kaloo lagu taageeray doorka ciidamada wadamada Kenya iyo Ethiopia ay ka cayaareen xagga nabad ku soo dabaalidda Soomaaliya, iyagoo madaxda IGAD ay markale soo dhaweyeen taageerada ay ciidamada labadaasi dowladood sii nayaan kuwa Dowladda Soomaaliya.\nShirka waxaa kaloo ay madaxdu talaabo wanaagsan ku tilmaameen sida dowladda Ethiopia ay uga jawaabtay codsigii Dowladda KMG ah ee Soomaaliya iyo kii urur Goboleedka IGAD ee ahaa in ciidamadoodu ay gacan ka geystaan sidii Al-shabaab looga cirib tiri lahaa gobolka oo dhan.\nMadaxda IGAD ayaa waxa ay ku baaqeen in la krodhiyo taageerada la siinayo ciidamada qalabka-sida ee Soomaaliya iyo kuwa nabad ilaalina ah ee Midowga Afrika, si loo xoojiyo amniga ka jirta Soomaaliya.\nWarmurtiyeedka laga soo saaray shirkii ay madaxda urur Goboleedka IGAD ku yeesheen magaalada Addis Ababa ayaa waxaa madaxda dowladda loogu baaqay in ay gacan weyn ka geystaan arrimaha dib-u-heshiisiinta, Siyaasadda, xoojinta amniga degmooyinka Gobolka Banaadir iyo in ay maamullo ka hirgeliyaan goobaha Al-shabaab laga xoreeyo.\nMadaxda IGAD waxay kaloo Madaxda dowladda Soomaaliya ka dalbadeen in la qadariyo hannaankii nabadda ee Jabuuti, heshiiskii Kampala iyo qorshe howleedka Road-Map-ka, si looga gudbo marxaladda KMG ah.\nIGAD ayaa waxa ay soo dhaweysay qaraarkii tirsigiisu ahaa 2023 (2011) ee ay Golaha Ammaanka ee Qaramada Midoobay markale cunuqabateynta ku kordhisay dowladda Eretria oo lagu eedeeyo in ay taakuleyn milateri siiso maleeshiyada Al-shabaab.\nWar deg deg ah: Qarax hadda Muqdisho ka dhacay\nQarax Xoogan ayaa goordhaw oo Caawa waxa uu ka dhacay agagaarka Dakada Magaalada Muqdisho .\nQaraxa ayaa waxaa kasoo baxaya Warar kala duwan iyadoona aan wali si rasmi ah loo heyn waxa uu ahaa Bam Gacmeed iyo in uu ahaa Miino wadada lagu aasay.\nQaraxa ayaana lala eegtay Ciidamo katirsan Dowlada KMG ee Soomaaliya oo xiliga uu qaraxu dhacayay marayay meel aan ka fogeen halka uu qaraxu ka dhacay.\nCiidamada Dowlada ayaana rasaas culus furay qaraxa kadib iyadoona dadkii ka agdhawaa halka uu qaraxu ka dhacay ee ka kala firdhadeen goobtaasi si eesan waxyeelo uga soo gaarin.\nlama oga qasaaraha ka dhashay Qaraxa Caawa ka dhacay afaafka hore ee Dakada Magaalada Muqdisho iyo sidoo kale Rasaasta ee fureen Ciidamada Dowlada.\nQaraxa caawa ayaa kusoo aadaya xili habeenkii xalay qaraxyo banbaano lagu weeraray Xarunta Hay’ada UNDP ee Magaalada Muqdisho.\nShirqoolkii DM ee London oo La Kashifey In Ay Dad Dano Gaar Ah Wata Iney Abaabuleen (DAAWO)\nJanaayo 29, 2012\nSida aad ka daawan doontaan Video-gan hoose, waxaan idin soo gudbineynaa in dad dano gaar ah wata ay ku mashquulsan yihiin si ay ummadda ku qaldaan oo ay u yiraahdaan shirbaan u qabaneynaa qowmiyada DigilMirifle, iyada oo la wada ogsoon yahay nimanka horboodaya shirkan ama abaabulayaba aysan wax sharaf ah ku leeyihiin ummada dhexdeeda haba yaraatee aysan jirin.\nShirkan waxaa abaabuley shakhsiyaad iska leh NGO laguna magacaabo Peace & Development Research Somalia kaas oo ay ugu raadsanayaan dhaqaale hey`adaha ama dowladaha daneeya arimaha Soomaaliya, koley qofkii taga goobtaas waxa uu ku arki doonaa boorarka NGO-gan.\nDanta laga leeyahay shirkan koley ma dhaafsana dhaqaale gaar ah lagu raadsanayo oo keliya, taasna waa ka dheregsan yihiin qowmiyadda DM oo ku dhaqan dalkan UK ee waxaa la rabaa oo keliya in la qaldo shacabka kale ee degan dalal kale iyaguna waan uga digeynaa.\nSida walaalha Minnesota degan ay u garteen in arintaan aysan ahayn mid wax dan ah ugu jirto qowmiyada DM, Waxaan leenahay walaalaha meel waliba ha joogaane haka foojignaadeen nimankan marada duuqowdey isku daboolaya.\nWaxa yaabaha lagu qaraabto waxaa ka mid ah dadka ka soo qeyb galayaasha shirkan waxaa ka mid ah Prf. Mohamed Sh Osman Jawaari, taas oo waxba ka jirin oo been ah, Prf. Jawaari waa uu diidey in magciisa lagu qaraabto, sida ay u diideen dad badan oo degan aduunka dacaladiisa, xitaa waxaa diidan niman ay saaxibo ahaayeen oo ay isku ag dhowaayeen waxa ay yiraahdeen DM NGO Ma ahan. Ummadan dhibaato waa ka daashey ee yaan midkale loogu darin.\nWarbixin shirka lagu soo dhoweyey wasiirka Minnesota ee dalka USA\nWaxaa asbuucii la soo dhaafey magaalada Minnesota gaarey wasiirka kaluumeysiga iyo kheyraadka bada Md. Abdulrahmaan Sh Ibraahim, waxaana jaaliyada DM ee gobolkaas ay u qabteen shir lagu soo dhoweynaayo wasiirka, sida ay walaalhan Video-ga ku xuseen.\nWaxaa is weydiin leh marka shakhsiyaad caadhifad qabiil aad ugu duleyneysid, shakhsiyad kalena aad ku buun buunineysid iyada oo aan weligoodba ummada waxa ay u qabteen jirin.\nMa qabiilbaa qabiil ka kale ka sharaf badan mise shakhsiyaad baa mudan in loo duleeyo shakhsiyaad kale?\nAdiga oo ka hormarinaaya dantaada gaarka ah mida guud miyaad ummada u af-lagaadeyneysaa adoona og inaan meeshaas waxba ka soo baxeynin?.\nDhowr iyo labaatan sano wixii aan ku hormari weyney miyaad hada rabtaan in ummada aad ku sanduleysid hada ayey anagu na soo gaartey?\nDM ma dad gaar ah ayaa iska leh, qadiyadda ma dadbey u af-duubantahay, dadka kalena waa ka reeban tahay miyaa?\nTaas waxaan leenahay MAYA THUMA WALAAHI MAYA waanu kaa diidney ee taariikhda dib u baar.\nHalkan hoose ka aqriso xigashada wararkaas\nFG. tobanka magaalo oo Kenya sheegtey iney duqeyneyso loona saarinaayo wasiirka gaashaan dhiga waxaa ka hadley una fasaxey in kenya ay duqeyso xildhibaan u dhashey DM, kaas maalina wax lagama sheegin isagana kula qabiilmiyaa tolow?\nFilo mar dhow arrimo badan oo aan ku kashifi doono NGO-gan lagu qaraabanaayo. Waxaana soo deyn doona wareysiyo aan kaga bixin doono TV-yada UNIVERSAL, SOOMAALICHANNEL iyo kuwa kale oo ku saabsan arintan fooshaxun ee lawado.\nWar deg deg ah: Ciidamo ka tirsan al shabaab oo xiray xasan daahir aweys\nWararka naga soo gaaraya degmada Afgooye ee gobolka Sh/hoose ayaa sheegaya in ciidamo aad u hubeysan oo ka tirsan ururka Al-Shabaab inay isku gadaameen beerta Cali Mahdi Maxamed oo ay ku sugnaayeen madax sare oo ka tirsan isla xarakada Al-Shabaab, halkaasi oo kulan gaar ah uga socday mas’uuliyiin uu ka mid yahay Sheekh Xasan Daahir Aweys oo dhowaan ku biiray Shabaabka.\nCiidamada ururka Al-Shabaab ee weerarka ku soo qaaday beerta uu shirka ka socday ayaa isla markiiba hubka ka dhigay ciidamo kale oo ilaalinayay madaxda halkaasi shirka uga socday kaddibna ka kaxeystay mas’uuliyiin uu ka mid yahay Sheekh Xasan Daahir Aweys iyo xubno kale oo ka tirsanaa garabkiisa.Wararka ayaa sheegaya in ciidamada howlgalkaasi fuliyay ay ka socdeen garabka ururka Al-Shabaab ee uu hoggaamiyo Sheikh MUkhtaar Roobow Al-Mansuur, iyadoona ciidamadii halkaasi soo weeraray ay Xasan Daahir Aweys Xireen ulana dhaqaaqeen dhinaca degmada Afgooye waddo ka sii baxda oo dhinaca degmada Marka u baxeysa.\nDhinaca kale wararku waxay intaasi ku darayaan in howlgalka lagu qabtay Sheekh Xasan Daahir iyo saraakiisha kale aanay wax shaqaaqo ah ka dhicin Al-Shabaabka dhexdiisa, inkasta oo markii labada ciidan is arkeen xoogaa yara qori isku taag uu meesha ka dhacay\nWar deg deg ah: Guri uu Degan Yahay Xildhibaan ka Tirsan Baarlamaanka KMG Soomaaliya oo Xalay La Weeraray\nGuri uu magaalada Muqdisho ka degan yahay xildhibaan C/raxmaan C/shakuur Warsame oo ka mid ah baarlamaanka KMG Soomaaliya ayaa xalay lagu weeraray bambo gacmeed, sida ay xaqiijiyeen xildhibaano ku dhow mudanaha.\nGuriga uu degan yahay xildhibaanka oo ku yaalla xaafada Buulo Xuubeey ee magaalada Muqdisho ayaa fiidkii lagu tuuray bambooyin nooca gacanta laga tuuro.\nMid ka mid ah waardiyaasha guriga xildhibaanka ayaa ku dhaawacmay mana jirsaan khasaare kale ee ka dhashay weerarkan.\nXildhibaan C/raxmaan C/shakuur ayaa u sheegay Idaacadaha in waqtigaasi uu guriga joogay hase yeeshee waxba aysan soo gaarin.\nWeerarkan ayaa ku soo beegmay saacad ka dib markii bambo kale lagu tuuray dhismaha hay’ada UNDP ay ka degan tahay Muqdisho oo ku yaalla wadada dheer ee isku xirta Garoonka diyaaradaha iyo isgoyska KM4.\nWeerarka xarunta UNDP ayaan la sheegin wax khasaare ah oo uu geystay.\nIdaacadda Al-Shabaab ee Andalus ayaa saaka sheegtay in weeraro lagu qaaday guryo ay degan yihiin masuuliyiin ka tirsan dawlada, weeraradaasi oo ay ku sheegtay inay qaadeen Al-Shabaab.\nSaraakiisha amaanka ee DKMG ayaan haba yaraatee ka hadlin weeraradan bambooyinka loo adeegsaday ee lagu qaaday goobahan kala duwan ee Muqdisho ku yaalla.\nYou are currently browsing the WEEJIDOW blog archives for Janaayo, 2012.


DUUFAANTA ISBEDELKA(1/6) – CABDILLAAHI RAAGE ~SAYYIDKA~\nSAYYIDKA November 3, 2013 March 8, 2016 QORMOOYIN, TALO\n1:Gar Mise Gardro!!\nNabadgalyada iyo daganaashuhu waa laba shay oo birimagaydo u ah bulshooyinka, Si xuquuq dhamaystiran loohelo, waajibaadka oo dhana lo guto; Maadaama larabo in nolol karaamoleh oo iinsaanka u qalanta la nolaado.\nSoo saaristii Nabi Muxamed ka hor caalamka waxaa ka jiray xadaarado iyo awoodo jaahili ah oo ay ugu waaynayeen Roomaan –oo markaa ahaa quwada Kaatooliga(kiristanka)ee aduunka- Faaris(bershiya) –oo markaa ugu awood waynayd umadaha diinlaawayaasha ah- iyo Yuhuuda –oo iyana inkastoo aanay dawlad lahayn hadan saamayn xoog leh kulahaa hab socodka nolosha caalamka reer magaalka ah.\nSoo bixitaankii nabi Muxamed NNKH waxay ahayd dhalshii umad kale oo qaab u socodka nolosha aadamaha isbadal wayn ku samaysay, Nabigu NNKH sifiican ayuu u gutay fariintii Eebe waxa uuna dhisay Umad arfaad oo matasha Xaqa samaawigaa aragtideedana ku dabaqda cariga korkiisa.\nAan idhaahdo dawlidii Nabigu waxay awooday ay sugto jiri-taankeeda dabaeedna ay ugu fido sida falaadhaha nurka dunida dacaladeeda, markiiba waxa is jiidhay nurka cusub ee samaawigaa iyo falaadhihii jaahiliyada halkaana waxaa ka dhalatay colaad badashay jihada socodka aaddamaha.\nHoraantii taarikhda islaamka, muslimiintu waxay awodeen in ay ka guulaystaan dhamaan cidkastoo hor istaagtay nuurka Eebe iyo hanuunka Nabiga, waxay gaadhay xadaarada islaamku heer ayna qoraxdu kadhicin, ka soo bilaw bartamaha iyo bariga yurub ilaa bariga fog.\nLakiin taas macnaheedu ma ahayn marnaba in la cirib jaray awoodihii kale, inkastoo sicada taariikhda ka muuqata aad loo diciifshay, Sidaas darted waxaa marwalba jiray dhaqdhaqaaq -marba awoodiisu in ay ahaataba- raba in uu ka aargosto umada islaamka, sidaas darted waxaa ay umadaha Kootaligu(kiristanku) bilaaleen dagaaldii loogu magacdaray Mucadtabka(Saliibka) oo ay horkacayeen kaniisada kaatooliga iyo bortooyooyinka reer Yurub oo ay ugu horeeyaan Faransiiska, Ingiriiska iyo qaarkale.\nGalin ayaa la is dhinac dhigi waayay lakiin duulaankii sideedaad ee dagaalka Mucatabku waxa uu ku so beegmay xili ay umada islaamku aad u lii dato, Nidaam, Ciidan, dhaqaale iyo Siyaasad ahaanba; taas ayaa keentay in kadib markii Yurubta koonfureed(Andulus) laga soo saaray islaamka qarnigii 15aad la qabsado inta hadhayna dagaalkii koobaad ee aduunka ka dib – Qaarkamida dhulka islaamka waxa la qabsaday kahor xoligaa-.\nSida waxa ku dhamaaday dagaalkii Mucatabka sida uu sheegay hoogaamiyihii ciidaka faransiidka ee qasaday Suuriya xiligaa markuu dultagay qabrigii Salaaxa diin. Umadu waxay gashay xili madaw oo aad u xun, lakin waxay bilawday in ay durba iskacaabin iyo halgan xornimo doon ah, Markii ay dareentay awooda gumaysigu in wadamada islaamka ayna sii joogi Karin waxay bilawday in soo saarto aqoonyahano xanbaarsan afkaarteda iyo sida ay iyadu nolosa aadmaha inloomaareeo rabato, tusaalna ka dhiganaya xadarada Yurub.\nMarkay hubsatay in ay ardaydeedu awoodi karaan in ay shucuubta muslimkaa hantaan oo hogaanka gacantaku dhigaan waxa ay bilawday in ay in ka baxdo dunida muslimka idadoo talada u dhiibaysa qolyahaa ay xadaaradeeda so dhansiisay. Inkastoo ay shucuubta muslimku aad ugu faaxday xarnimada hadan farxadedu may dhamys tirmin sababto ah waxa bilaabmay halgankii horo-umarka iyo dib u dhiska xadaarada islaamka, lakin hogaamiyashii gacanta ku dhigay xukunku waxay noqdoon wajigii labad ee gumaysiga, waxaana astaan u noqotay dawladaha islaamka cuduruda umada aafeeya sida Gaajada, Xanuunada, Jahliga, Tacdiga, Musuqmaaduqa, Afduubka siyaasadeed, Si qaldan u adeegsiga maamulka iyo awooda, lunsiga hantida umada IWM.\nGuga’ Kacanada Carabta\nHadana waxa dib ugu bilaabmay shucuubta halgan cusub oo hadafkiisu yahay xornimo dhamays tiran kadib markay tiihore dhicisawday, waxaa bilaabmaatay dhaqdhaqaaqyo xornimo doon ah lakiin markan ka soo horjeeda hogaanka saaqiday ee ku fadhiya madaxa umada meelkasto ay jogtaba.\n1432H ama 2011M waxay noqotay sanad taariikhi ah oo bani-aadan tinimadu dib u dhalatay, aduunkuna arkay isbadal aad u balaadhan oo kasoo bilaabmay Tunis, Masar, Libia, Yamen anan kuna doonin Suriya, Kacaanka waxa garab soday garab socdana dodo farabdan oo ku sahabsan musaqbalka wadamada xoroobay iyo kuwa hada saaxadaha isbadalka iyo xoriyad doonka fadhiya. Maqaalkan waxaan ku falan qayn doona waxogaa daah fur u noqon kara waxa hada ka socda dunida carabta ee loogu magacdaray Guga kacaanada carabta.\nC.lahi Raage *Sayyidka*\nQoraa Saxafi Ah iyo Curiye Sheekofaneedyo Soomaaliyeed\n2011, Carabta, Dhaxal, Egypt, Falanqayn, Horumar, Kacaan, Kacaanada Carabta, Khalij, Libia, Saudi, Siyaasad, Siyaasi, Sooyaal, Syria, Taariikh, Tahriir, Tunisia, Yemen\nPrevious Qalinyohow Igaadhsii..!!!???\nNext MAWADA HARAAD BAXNAA?!


Dhaqaale intee la'eg ayaa ku baxaya dhismaha dekadda Boosaaso? - Caasimada Online\nHome Warar Dhaqaale intee la’eg ayaa ku baxaya dhismaha dekadda Boosaaso?\nDhaqaale intee la’eg ayaa ku baxaya dhismaha dekadda Boosaaso?\nMuqdisho (Caasimada Online) – Warbaahinta dalka Imaaraadka carabta ayaa qoraal dheer ka sameeyay Heshiiska dhawaan dhexmaray Dowladda Imaaradda Carabta iyo maamulka Puntland.\nWarbaahinta ayaa sheegtay in Dowladda Imaaradda ay ku guuleysatay Heshiiskii bilaha qaatay ay la gashay maamulka Puntland.\nWaxa ay qoreen in Shirkadda P & O Ports ay dhismaha Dekedda Bosaaso labada waji ku bixin doonto lacag dhan 336 million oo Dollar.\nWarbaahinta oo xiganeysa Madaxa Shirkadda Ports, Customs & Freezone Corporation (PCFC), Suldaan Axmed Bin Sulaymaan ayaa sheegay inay Dekedda Bosaaso tahay Fursad qaali u ah dowlada Imaaraadka Carabta.\nSuldaan Axmed Bin Sulaymaan, waxa uu sheegay in Heshiiska Dekada uu yahay mid ujeedo fog leh, waxa uuna meesha ka saaray in Imaaraadka ay dayici doonto fursadaasi.\nSuldaan Axmed Bin Sulaymaan, waxaa laga soo xigtay in dowlada Imaaraadka ay Dekadaasi ka macaashi doonto faa’iidada ugu horeysa waxa uuna carab dhabay in fursada ceynkaasi ah aysan soo mari doonin Imaaraadka.\nShirkadda P & O Ports, ee laga leeyahay dalka Imaaraadka ayaa noqoneysa shirkada labaad oo laga leeyahay dalka Imaaraadka taa oo heshiis lagashay maamulada ka jira dalka.\nDhinaca kale, Shirkadda DP World oo iyana laga leeyahay dalka Imaaraadka ayaa heshiis ceynkaani ah la gashay maamul Goboleedka Somaliland, walow dowlada Somalia ay aad uga carootay Heshiisyada ay shirkadahaani la galayaan Maamulada dalka ka jira.


Madaxda Somalia, Kenya, Ethiopia iyo Uganda oo kulan wada qaatay\nKampala, 04 August 2013 - Madaxweynaha Jamhuuriyadda Federaalka Soomaaliya Mudane Xasan Sheekh Maxamud iyo wafdi heer sare ah oo uu hoggaaminayo oo shalay iyo maanta ku sugnaa Kampala ayaa ku ammaanay Madaxweyne Yoweri Museveni doorkiisa hoggaamineed ee uu ka qaatay arrimaha Soomaaliya.\nAbdirahman Omar Osman (Eng. Yarisow), Senior Advisor & Spokesperson to the Office of the President, yarisow@presidency.gov.so, engabdirahman@gmail.com\nKampala, 04 August 2013 - Madaxweynaha Jamhuuriyadda Federaalka Soomaaliya Mudane Xasan Sheekh Maxamud iyo wafdi heer sare ah oo uu hoggaaminayo oo shalay iyo maanta ku sugnaa Kampala ayaa kulan la qaatay dhigiisa Kenya, Ethiopia iyo Uganda ka hor shirkii madaxda waddamada ay ciidamada ka joogaan Soomaaliya.\nShirkan ay wada yeesheen Xasan Sheikh Maxamud, Uhuru Kenyatta, Hailemariam Desalegn iyo Yoweri Museveni ayaa diiradda lagu saaray sidii shirka Kampala uu u noqon lahaa mid miro dhal ah.\nMadaxda waddamada Somalia, Kenya, Ethiopia, iyo Uganda ayaa lagu soo qaaday in dowladda Soomaaliya ay horumar ballaaran ka sameysey dalka, hase yeeshee ay jiraan caqabado fara badan oo u baahan in xal guud oo waara loo helo, kuwaas oo ka mid ah sidii Al-Shabaab loo soo afjari lahaa, sidii ciidadamada Dowladda Soomaaliya loogu heli lahaa dhaqaale iyo hubkii ay ku howlgali lahaayeen. Sidoo kale waxey madaxdu isla garteen inay muhiim tahay in AMISOM loo helo tasiilaadkii ay u baahnaayeen si ay amniga iyo kala danbeynta Soomaaliya u soo noqoto.\nKulankii Madaxda ayaa hadda socda oo saacadaha soo socda la soo gabogabeyn doonaa. Madaxweynaha ayaa khudbad taariikhi ah ka jeedin doono shirka oo uu uga mahadcelinayo waddamada ciidamada u soo direy Soomaaliya oo dhiigooda iyo maalkooda u huray sidii ay Soomaaliya u noqon laheyd dal nabad ah. Madaxweynahu waxuu ka warbixin doonaa horumarka ballaaran oo ay dowladdu ku tallaabsatay gaar ahaan dhanka dagaalka lagula jiro kooxaha Al-Shabaab, tababaradda joogtada ah ee ciidamada Soomaaliya, iyo dib u habeynta socota ee hay’adaha amniga.\nMadaxweynahu waxuu Kampala ku joogaa booqasho labo cisho ah oo uu kulamo gaar gaar ah la qaadan doonaa mas’uuliyiinta dalalka kale ee ka soo qeybgali doona shirka burrito ah.\nAbdirahman Omar Osman (Eng. Yarisow), Senior Advisor & Spokesperson to the Office of the President, yarisow@presidency.gov.so, engabdirahman@gmail.com +252 615 479911\nMuqdisho August 4, 2013----Ra’iisul Wasaaraha Xukuumada Federaalka ee Soomaaliya Mudane Cabdi Faarax Shirdoon “Saacid” ayaa xalay Saq-dii dhexe ee 12:00am saacadda geeska Afrika, waxaa uu socod lug ah ku maray degmooyinka magaalada Muqdisho, gaar ahaana Isgoys-yada Beexaani, Sanca, Fagax, Cali-kamiin, Laba-dhagax, Baar-ubax, Black sea, Al Barako, iyo isgoyska Banaadir, waxaana socdaalkani uu ahaa mid uu ugu kuurgalayay xaaladda amniga iyo howlaha ciidamada amnigu ay ka wadaan magaalada. SII AKHRI\nWararka naga soo gaaraya Magaalada Kamala ee dalka Ugandha ayaa sheegaya in Madaxweynaha Uganda Musavini uu u kala dab qaadayo Madaxweyne Xasan Shiikh Maxamuud iyo Madaxweynaha Kenya Uhuro Kenyatta kuwaa oo si aad ah isugu qabtay Xaaladda Magaalada Kismaayo. Iyo qaabka Ciidamada Kenya ee qaybta ka ah Amisom ay uga hawl galayaan Soomaaliya kaddib markii Dagaalo dhawaan ka dhacay Kismaayo ay garab siiyeen Ciidamadii Raaskaambooni oo uu hoggaaminayay Axmed Madoobe. SII AKHRI...\nEng. Siciid Maxamed Raage oo ah Wasiirka Dekadaha, Gaadiidka Badda iyo la Dagaalanka Burcad Badeedka ee Maamulka Puntland ayaa xafiiskiisa ka soo saaray Warsaxaafadeed si aad uga hadlaya Heshiis dhex maray 30kii Bishii ina soo dhaaftay ee Luuliyo dhex maray Dawladda Federaalka Soomaaliya gaar ahaan Wasiirka Gaashaandhigga Cabdixakiim Xaaji Maxamuud fiqi iyo Shirkad laga leeyahay dalka Holland oo lagu magacaabo Atlantic Marine And Offshore Group.\nWarsaxaafadeedkan ka soo baxay Xafiiska Wasiirka Dekadaha iyo Gaadiidka Badda iyo la Dagaalanka Burcad Badeedka ee Maamulka la magac Puntland ayaa lagu sheegay in Puntland ay u Madaxbanaan tahay ilaalinta Xeebaheeda isla markaana aanay Mas’uul ka ahayn Dawladda Federaalka Soomaaliya gaar ahaan marka ay timaado dhinaca Ilaalinta Xeebaha.\nWarsaxaafadeedka ayaa ku tilmaantay Heshiiskii dhex maray Wasiirka Gaashaandhigga Xukuumadda Federaalka Soomaaliya iyo Shirkadda Atlantic Marine And Offshore Group ee laga leeyahay Waddanka Holland inuu yahay mid ka hor imaanaya Heshiisyadii hore u dhex maray Xukuumadda Federaalka iyo Maamul Goboleedyada ee ku aaddanaaa Ilaalinta Madaxbanaanida Dhulka iyo Biyaha Dalka Soomaaliya.\nWarsaxaafadeedka ayaa lagu soo Gabagabeeyay in Puntland ay sii wadi doonto inay ilaalsato Biyaheeda iyo in ay Tababarato Ciidamadeeda ilaaliya Xeebaha isla markaana ay ka hor tegi doonto wax walba oo ay u aragto inuu ka horimaanayo Madaxbanaanida amniga, Kheyraadka Dalka , iyadoo sidoo kale war Saxaafadeedkan lagu sheegay in Puntland aysan ogolaan doonin Heshiis kasta oo ay Dawladda Soomaaliya la gasho Dawlad aysan iyadu ogeyn ama Shirkad gaar loo leeyahay.\nHalkan ka akhri Warsaxaafadeedka oo Ingiriisi ah


Ogaden News Agency (ONA) – Cabdi Iley Waxaa Sameeyay Sirdoonka Itobiya oo Ugu Talagalay – Noora Afgaab\nCabdi Iley Waxaa Sameeyay Sirdoonka Itobiya oo Ugu Talagalay – Noora Afgaab\nPosted by ONA Admin\t/ December 24, 2014\nSidaan idiinku sheegay qoraalkaygii hore, arimaha ku saabsan ka sifaynta gudaha Ogadenya kooxdii ahaan jirtay Itixaadka, wuxuu ahaa go’aan kasoo baxay Itobiya ee ma’ahayn talaabo uu Cabdi iley ku dhaqaaqi karay hadaanu haysanin ogolaanshahaa. Waxaa kaloon idiin dul maray inuu Cabdi iley la mid yahay un boombalaha xargaha lagu dhaq-dhaqaajiyo ee loo yaqaano (Marionette), arintaana waxaan wax ka weydiiyay siyaasiyiin kala duwan oo yaqaana siyaabaha ay TPLF-tu ugu shaqaystaan dadka , kuwaasoo isku raacey inay Itobiya gaar ahaan Sirdoonka iyo Saraakiisha Sare ee Ciidanka Itobiya ee jooga qaybaha Ogadenya ay abuureen shaqsiyadda Cabdi iley, oo hanti iyo waqti badanna galiyeen say Cabdi uga ekaysiin lahaayeen halyay u kacay qabiilka Ogadeenka gaar ahaan, si shacabka raacsan ONLF ee gudaha iyo dibadaba jooga looga soo reebo. Talaadaana waxaa lahaa Meles Zanawi oo waliba ku amray saraakiisha iyo Sirdoonka Itobiya inay soo saaran Cabdi Iley. Ujeedada uu ka lahaa Meles arintaa waxay ahayd in laga dhex abuuro shacabka ciidan ay Itobiya kula dagaalanto jabhadda ONLF, oo gudaha iyo dibaddaba loo tuso in dagaalka ka socda Ogadenya uu yahay mid u dhexeeya qabiilada Somaliyeed ee daga halkaa, gaar ahaan Ogadeenka oo laba garab kala taageersan.\nBarnaamijka ah in Hogaamiye loo abuuro shacabka Somalida Ogadenya waxaa la qorsheeyay intaanu Cabdi iley qabsanin xafiiska M/weynanimada, waxayna astaameeyeen guddi loo saaray arintaa, tilmaamaha shaqsigaa la abuurayo laga doonayo inuu yeesho sida;\n1- Inuu daacad u noqdo TPLF ka dibna Itobiya.\n2- Inuu noqdo shaqsi aan lahayn xeer qabta oo kula dhaqma shacabka argagixin ama ( Bullying – بلطجة.-)\n3- Inuu jili (matali) karo filimka loo habeeyo isagoon ka bixin khadka. Iyo qodobo kale.\nWaxay ii sheegeen dadkaan wareystaty in tijaabadii ugu horeysay lagaliyay ninkii ka horeeyay isaga waa Daauud axmaar, oo rajada ugu weyn laga lahaa maadaama uu aqoon dhaamay waqtigaa Cabdi iley, laakiin Cabdulaahi Lugbuur isagu wuxuu ahaa un ku sime inta laga helayo qof buuxiya tilmaamahii laga doonayay. Waxay intaa raaciyeen Cabdi Iley in loo sheegay iyo inkale ma ogin, hasa ahaatee mudaduu hayay xilka Hogaanka Nabadgalyada wuxuu muujinayay inuu yahay qofka kali ah ee buuxin kara tilmaamahii la doonayay. Sidaa ayaana loogu dhiibay jagada, waliba waxaa la sheegayaa in Adisababa looga yeedhay intaan lagu magacaabin M/weyninimada oo loo tababaray habka la doonayo inuu ula dhaqmo shacabka iyo waxyaabaha ay tahay inuu iska ilaaliyo.\nCabdi iley barnaamijkii loo dajiyay dad badan waxay aaminsan yihiin in siday ahayd uu uga soo baxay gaar ahaan shantii sanee ugu horeysay xukunkiisa. Qaar kalena waxay aaminsan yihiin inuu ka badbadiyay, taasoo dhaawac gaadhsiisay sumacadii Itobiya inkastoo ay Itobiya saartay dabool adag, hasa ahaatee baqdin ay jirto in maray noqotaba la ogaan doono.\nHadaba barnaamijka loo dajiyayna muxuu ka koobnaa?\n1- Laynta shacabka gaar ahaan reer miyiga. Arintaa ciidanka Itobiya ayaa doonayay oo aaminsanaa in haddii sidaa la yeelo ay ONLF la mid noqonayso haad geed uu ku dago waayay oo siduu u duulayay soo dhacay.\n2- Inuu cabsida iyo argagaxinta gaadhsiiyo meel sare oo qofka u dhashay Ogadenya uu naftiisa iyo midda reerkiisaba u cabsado.\n3- In la aaminsiiyo dadweynaha Itobiyaanimada oy ku faanaan dhaqan/afka/diinta Itobiya intaba. Arintan ayaa sidoo kale la faraa safaaradaha Itobiya iyo maamulada ay Itobiya ka samayso Somaliya.\n4- Qodobka ugu muhiimsan wuxuu ahaa in dilka iyo faraxumaynta shacabka ay fuliyaan Somalida, ciidanka Itobiya ee dhabta ahna noqdaan qaar mararka qaarkood shacabka u hiiliya oo ka celiya.\nNimanka Wayanaaha ee xukunka haysta oo soo jabhadeeyay waxay arkeen in hadday iyagu laayaan shacabka ay sii cararayaan, hasa ahaatee marka kuwa laynaya ay noqdaan Somali ay iyagu noqonayaan kuwa badbaadinaya. Waxay yidhaahdeen siyaasiyiinta aan arintaa wax ka wediinay, Cabdi iley waxaa isaga loo tusay inuu yahay ninka amniga laga doonayo inuu sugo, oo haduu ku guulaysan waayo la badalayo. Waxaa arintaa ay keentay bay yidhaahdeen inuu meeshay Itobiya ugu talagashay in 10 lagu dilo uu ku dilay ugu yaraan 50.\nSharaxaadaa aniga kuma raacsani umana malaynayo inay Itobiya, gaar ahaan kooxda Wayaanaha ah ee xukunka haysata ay ka naxariis badan yihiin Cabdi iley, sababtoo ah hadday sidaa ay sheegayaan ay jirto waa hore ayay kala hadli lahaayeen laynta shacabka oy ogyihiin inuu Cabdi iley ku fasaxaya, walibana ku dalacsiiyo dhalinyarada la daroogeeyo ee Liyu Booliska ama Hawaarinta la dhaho.\nWaxaan qaybaha dambe kaga hadli doonaa sida Cabdi iley loogu ekeysiiyay Hogaamiye u kacay reerka oo geesi ah iyo ujeedada ay ka lahaayeen sirdoonka Itobiya iyo natiijadii ka dhalatay.


Mauricio Pochettino Oo Ka Hadlay Mustaqbalka Xidiga Farance Iyo PSG Kylain Mbappe.\nHome Horyaalka France Mauricio Pochettino oo ka hadlay mustaqbalka Xidiga Farance iyo PSG Kylain Mbappe.\nMauricio Pochettino wuxuu aaminsan yahay in Kylian Mbappe mustaqbalkiisa aan la hubin in dhawaan la cadeyn doono ka dib markii ay soo baxeen warar sheegaya in weeraryahanka superstar uu ka tagayo Paris Saint-Germain xagaaga soo socda.\nXiddiga heerka caalami ee dalka France Mbappe ayaa ku tuuray Camp Nou seddexleey si uu u burburiyo Barcelona kulankii ay 4-1 kaga badiyeen Champions League wareega 16ka kulankii ugu danbeysay.\nKa dib qaab ciyaareedkiisii fiicnaa, 22 jirka ayaa yiri: Waa doqonnimo inaan go’aan ka gaaro mustaqbalkeyga hal ciyaar taasoo dhalisay wararka la isla dhexmarayo ee ku saabsan qorshihiisa muddada dheer ee kooxda uu ku dhashay.\nQandaraaska Mbappe wuxuu dhacayaa bisha Juun 2022 iyadoo qaar ka mid ah kooxaha ugu waa weyn Yurub lagu xamanayo inay doonayaan ineey la wareegayaan haddii kooxda heysata horyaalka Faransiiska aysan ku xiri karin ku guuleysiga Koobka Adduunka heshiis cusub.\nGuuldarradii sanadkii hore ka soo gaartay finalka Champions League PSG ayaa haatan ku jirta kaalinta labaad ee Ligue 1, tababaraha reer Argentine Pochettino ayaa aaminsan in Mbappe uu ku guuleysan karo dhamaan Parc des Princes.\nPSG waxay siin kartaa Mbappe dhammaan aaladaha uu u baahan yahay si uu ugu farxo ayuu Pochettino u sheegay barnaamijka Raadiyaha Catalunya ee Tot Costa.\nWaxaan u maleynayaa in dhowaan la caddeyn doono.\nMbappe ayaa dhaliyay 21 gool 29 kulan oo uu ciyaaray xilli ciyaareedkan isagoo dhaliyay 116 gool afartii xilli ciyaareed ee uu ku sugnaa caasimada France tan iyo markii uu ka soo dhaqaaqay Monaco bishii Ogosto 2017.\n“Shaki kuma lihin in Kylian uu yahay mid ka mid ah ciyaartooyda ugu waa weyn adduunka inkasta oo uu yaraa ayuu yiri Pochettino ka dib guushii ay ka gaareen kooxda reer Catalans.\nPrevious articleMikel Arteta oo ka hadlay barbarihii kooxdiisa la gashay kooxda Benfica koobka Europe League.\nNext articleEverton oo isha ku heysa Qadka dhexe ee kooxda Juventus Adrien Rabiot.


BBC Somali - Cayaaraha - Fulham V Swansea\nMarkii u dambaysay ee la cusboonaysiiyay: 17 Maarso, 2012, 13:07 GMT 16:07 SGA\nKooxda kubadda cagta Fulham ayaa maanta garoonkeeda Craven Cottage ku qaabilaysa kooxda Swansea.\nLabada kooxba waxay ku jiraan meel dhexe dhinaca tirsiga dhibcaha.\nFulham kala horaynta dhibcaha bartanka ayay u taagan tahay iyadoo booska tobanaad ku jirta.\nSwansea-na kama dhibco liidato oo waxay iyaduna leedaha 36 dhibcood oo ay kula siman tahay kooxda Fulham.\nBalse Fulham goolasha ay dhalisay iyo kuwa laga dhaliyay marka la kala jaro waxba uma soo harayaan. Swansea waxaa lagu leeyahay sadex gool.\nBishii December, 2011 oo labada koox is arkeen waxaa laba iyo eber ku adkaaday kooxda Swansea.\nFulham, waxaa laga sugayaa in ay ka aargudato kooxda Swansea maanta.\nSwansea waxay ka soo badisay Man City iyo Wigan, taasoo rajadooda kor u soo qaaday kadib markii ay halis u galeen in ay dib ugu laabtaan Division ama heerka ay sanadkii hore ka soo gudbeen markii dhowr cayaarood oo is xiga laga adkaaday.\nInta cayaartu socoto nagula soo xiriir www.facebook.com/bbcsomali ama @twitter.bbcsomali haddii kale text message ku soo dir +44 77 86 20 50 85.


Warshad hogaaminaysay Guangdong > waxay keentay iftiinka warshadaha > Product-List\nShiinaha waxay keentay iftiinka warshadaha dhoofiyayaasha\nHalkan waxaa laga soo xigtey waxay keentay iftiinka warshadaha soo-saarayaasha at Guzhen Town, Zhongshan City, Gobolka Guangdong, China\nSoo saaraha waxay keentay iftiinka warshadaha laga bilaabo Guzhen Town, Zhongshan City, Gobolka Guangdong, Shiinaha\nSoo saaraha waxay keentay iftiinka warshadaha Shiinaha Guangdong.\nShiinaha Shiinaha GuangDong waxay keentay iftiinka warshadaha soo saarayaasha iyo halkan ku qoran waxaa ka soo baxa iftiinka karnar.\nKooxdan waxaa ka mid ah: waxay keentay iftiinka warshadaha\nHalkan waxaa laga soo xigtey waxay keentay iftiinka warshadaha\nAlaabooyinka loogu talagalay waxay keentay iftiinka warshadaha\nShiinaha waxay keentay iftiinka warshadaha macmacaanka\nZhongshan waxay keentay iftiinka warshadaha dhoofiyayaasha\nZhongshan waxay keentay iftiinka warshadaha macmacaanka\nZhongshan waxay keentay iftiinka warshadaha alaab-qeybiyeyaasha iyo nalalka LED, nalalka, nalalka LED, nalalka laydhka, nalalka LED, LED farshaxan, iftiinka fasaxa, laydhka waddooyinka, nalalka saqafka, laydhka laydhka, nalalka laydhka iwm. , Iftiinka daadka, LED nalalka LED, nalalka jilicsan ee jilibka, iftiinka iftiinka iftiinka, iftiinka korontada dhalada, iftiinka iftiinka iftiinka, LED tube neon, iftiinka iftiinka dhulka hoostiisa, iftiinka iftiinka\nGuangDong waxay keentay iftiinka warshadaha alaab-qeybiyeyaasha iyo nalalka LED, nalalka, nalalka LED, nalalka laydhka, nalalka LED, LED farshaxan, iftiinka fasaxa, laydhka waddooyinka, nalalka saqafka, laydhka laydhka, nalalka laydhka iwm. , Iftiinka daadka, LED nalalka LED, nalalka jilicsan ee jilibka, iftiinka iftiinka iftiinka, iftiinka korontada dhalada, iftiinka iftiinka iftiinka, LED tube neon, iftiinka iftiinka dhulka hoostiisa, iftiinka iftiinka\nGuzheng Town waxay keentay iftiinka warshadaha alaab-qeybiyeyaasha iyo nalalka LED, nalalka, nalalka LED, nalalka laydhka, nalalka LED, LED farshaxan, iftiinka fasaxa, laydhka waddooyinka, nalalka saqafka, laydhka laydhka, nalalka laydhka iwm. , Iftiinka daadka, LED nalalka LED, nalalka jilicsan ee jilibka, iftiinka iftiinka iftiinka, iftiinka korontada dhalada, iftiinka iftiinka iftiinka, LED tube neon, iftiinka iftiinka dhulka hoostiisa, iftiinka iftiinka


Taxane: Xiriirka cadaawadeed ee Soomaaliya iyo Ethiopia iyo halka uu ku dambeyn doono - Caasimada Online\nHome Warar Taxane: Xiriirka cadaawadeed ee Soomaaliya iyo Ethiopia iyo halka uu ku dambeyn...\nTaxane: Xiriirka cadaawadeed ee Soomaaliya iyo Ethiopia iyo halka uu ku dambeyn doono\nQeybta 1-aad: Xiriirka Soomaaliya iyo Ethiopia, 600 sano ka badan marna caafimaad ma helin. Mar labada dad waxay isku hayeen diin, marna colaadu waxay ahayd mid salka ku haysa dhul, iminkana waxaa labada dal ku kala cabanayaan dhinaca xag-jirnimada. Ethiopia waxay ka baqanaysaa in Soomaaliya jahaad lagaga soo qaado. Marka waxay dan mooday inay Soomaalida reer-reer u qaybiso si ay nabadgelyadeeda u sugto.Taasi xal waara ma noqonayso.\nLaga soo bilaabo markii Soomaaliya gobonimada qaadatay, 1960 ilaa iminka ugu yaraan Soomaaliya iyo Ethiopia waxaa dhex maray afar dagaal oo ay sababeen labada dawladood ama kooxo ay kala taageerayeen. Dagaaladaas inkasta oo ay gacan ku lahaayeen dalal kale oo dano u gaar ah watay, haddana badankoodu waxay ahaayeen kuwo ay sabab u ahaayeen Soomaalida Ethiopa. Dagaalkii dhex maray Maxkamadaha iyo Ethiopia, ma kula tahay inu noqon doono dagaalkii ugu danbeeyay ee labada dal dhex mara?\nWaxaan soo maray ama aan maqlay arrimo badan oo aad moodo inay jiraan dad badan oo jacayl u haya Ethiopia. Dad muddooyin badan ku noolaa, xiriir fiicana la leh dalka Ethiopia, waxay sheegaan inay doonayaan inay labada dal yeshaan xiriir ‘Confederation’ oo ay hal dal noqdaan oo ay samaystaan lacag isku mid ah, hal ciidan iyo siyaaso debedeed oo mid ah. Waxaad mooda inay leeyihiin , “Haddii aan labada dal israacin, cadaawadda xal loo helimaayo.”\nDhinaca kale sida ku cad buugga uu qoray ninka la yirahdo Ato Dhamise Tafara oo muddo dheer ahaa la taliyaha arrimaha Soomaaliya ee Ethiopia, isla markaasna muddo dheer maamuli jiray “Soomaali Galbeed”, wuxu sheegay in Soomaalida la baxday “Somaliland” ay doodayaan, “Inay Ethiopia jacayl badan u hayaan oo intooda badan ay dhaleen hooyooyin Ethiopian ah. Waxay kale oo doonayaan inay Ethiopia ku darsamaan meesha lagu celin lahaa Soomaaliya.” Sida ay sheegayaan dad u warhaya siyaasadda Ethiopia, inkasta oo dadka la baxay “Somaaliland” ay codsigaa u gudbiyeen madaxda Ethiopia, jawaabta la siiyay waxay ahayd, “Soomaaliya oo isku dhan hadday Ethiopia soo raacayso waxba kama qabno.”\nWaxaa kale oo jira warar sheegaya in barlamaankii ku meel gaarka ahaa ee Soomaaliya isku raacay in arrimaha gobolka Soomaaliyeed ee Ethiopia uu khuseeyo dadka halkaas ku dhaqan oo Soomaaliya iminka wixii ka danbeeya ayan faragelin ku samaynayn.\nKa dib markii uu diiday Madaxweyne Adan Abdulle Osman inu saxeexo “jaartarkii” lagu asaasay Ururka Midowga Africa , magaalada Qaahira, isaga oo ku doodaya in aan la aqbali karin xuduudada Africa gumaysugu u sameeyay iyo in dad iyo dal ka maqanyahay, bey Ethiopia 1964 dagaal ku soo qaaday dalka Soomaaliya oo markaas xornimadisii qaatay. Markiiba waxaa dagaalkii soo dhex galay UN-ka iyo OAU-da oo joojay. Waqtigaas ilaa 1975, inkasta oo dagaal qaboobi labada dal ka dhex socday, dawladihii kala danbeeyay ee Soomaaliyeedna ay ku dadaaleen inay isu kenaan shanta Soomaaliyeed, haddana xirriirka labada dal xuxuu meeshii ugu xumayd gaaray waqtigii Madaxweyne Mohamed Siyad Barre iyo Mengist Haile Mariam oo labada dal kala xukumayay. Madaxweyne Mohamed Siyad Bare iyo dawladihii ka horeeyay ee Soomaaliyeedba waxaa hoggaaminayay dareenkii Soomaalidoonka ahaa ee uu abuuray halggankii Sayid Mohamed Cabdulle Xasan iyo ururkii SYL.\nDawladii Madaxweyne Siyad waxay aamminsanayd inay jirto colaad ay u hayaan Ethiopia iyo Kenya iyo dawladaha ay xulifada yihiin. Waxay markii ay dhallatayba xiriir sokeeye la yeelatay dawladii Midowga Soofeeti. Waxay dhistay ciidan ku qalabaysan dayaaradaha dagaalka, taankiyo, iyo hubka culus oo aad uga xoog badan ciidankii Ethiopia. Dadka qarkii waxay ku doodayeen inuu ahaa ciidanka ugu xoogga badan Africa.\nMarkii uu bilowday dagaalkii 1977-78, sida ay qoreen dad u war hayay ciidamada laba dal; ciidamada Soomaaliya waxay ahaayeen 50,000, wata qalab casri ah, tababar fiicana leh. Waxay qorayaashaasi intaas ku darayaan in ciidamada Jabhadda Soomaali Galbeed iyo Jabhadda Oromona ay gaarayeen 75,000. Labada marka lasku daro Soomaaliya waxay soo saftay 125,000 ciidan gaaraya. Inkasta oo ciidan ahaan Soomaaliya diyaar ahayd, haddana khaladka ugu weyn ee ay gashay waxay ahayd iyaga oo iska ilaaway xirriirka caalamiga iyo danaha dawladaha adduunka ugu xoogga badnaa lahaayeen.\nWaxay kale oo aysan tixgelin siin ahmiyadda Ethiopia oo dadkeedu ka badnaa 80 milyan, oo masiixi xukumo ay u leedahay dalalka Reer Galbeedka. Waxaan kale oo u qiyaasnayn misaanka 10 milyan oo Soomaali ahi u leedahay Midowga Soofeeti oo doonayay inu Africa ka helo dal weyn Soomaaliya oo uu mabda’iisa ka faafiyo.\nWaa socotaa….. la Soco qeybta Xigta Berri 1:00 Duhurnimo xiliga geeska Africa Inshaa Allaah


Shir Madaxeedkii IGAD oo la soo gaba gabeeyay – idalenews.com\nShir Madaxeedkii IGAD oo la soo gaba gabeeyay\nMuqdisho (INO) — Shir-madaxeedkii IGAD ee Muqdisho lagu qabtay ayaa lasoo gaba-gabeeyay, iyadoo laga soo saaray War-murtiyeed ay ka mid ahaayeen in la ilaaliyo midnimada Soomaaliya.\nBayaanka Shirka IGAD ka soo baxay oo ka koobnaa 22-qodob, ayaa waxaa warbaahinta u akhrisay Wasiirradda arrimaha dibadda Kenya, Aamina Maxamed Jabriil kuwaasoo ay ka mid ahaayeen; In loo xaqiijinayo Somalia Madax-bannaanideeda dhul, mideeda siyaasadeed iyo tan guud ee Midnimada Soomaaliya.\nSidoo kale, Shirka IGAD wuxuu soo dhaweeyay warbixinta Madaxda Dowladda Somalia ay ka siiyeen madaxdii shirka joogay hannaanka doorashooyinka ee sannadkan 2016-ka, taasoo ay ku baaqeen in doorashadu ay noqoto mid ay dadka oo dhan ka qayb-qaataan.\nQodobbada kale ee War-murtiyeedka, ayaa Waxaa ka mid ahaa in madaxda IGAD ay isku raaceen in Arrimaha Soomaaliya looga dambeeyo sida xasilinta dalka iyo sidoo kale dib u dhiska dalka.\nDowladda Federaalka Somalia ayaa waxaa looga mahad-celiyay horumarka ay ka sameysay dhismaha maamul goboleedyada, isla markaana sida ugu dhaqso badan lagu dhameystiro dhismaha maamulka Hiiraan iyo Shabeellada Dhexe.\nXukuumadda Somalia ayaa loogu baaqay inay doorashadu noqoto mid cad oo aanu shaki ku jirin, isla markaana AMISOM ayaa lagu boorriyay inay bixiso wax walba oo fududeyn kara doorashada, gaar ahaan dhinaca ammaanka si ay dadku doorashada uga qayb-qaataan.\nDhanka kale, Waxaa Kulan Gaar ah yeeshay Madaxweynayaasha Soomaaliya iyo Kenya oo kawada hadlay hakinta Jaadka ee ay Dowladda Federaalka Somalia toddobaadkii hore ay ku dhawaaqday inay hakisay.\nUgu dambeyn, shir jaraa’id oo ay wada-qabteen Xasan Sheekh iyo Uhuru Kenyatta ayaa waxay sheegeen inay isku raaceen in dib loo furo ganacsiga Jaadka Kenya ka yimaada ee Somalia loo iib keeno, sidoo kalena Kenya ay muddo saddex bilood ah uga baaraan-dagto sidii loo joojin lahaa baaritaanka dadka Muqdisho ka dhoofa ay ku sii maraan degmada Wajeer ee Kenya.\nEast African Leaders Meet Amid High Security in Somali Capital\nDhageyso+Sawiro: Madaxweynaha Oo Ka Hadlay Xiriirka Kenya iyo Soomaaliya


Fiiro si faahfaahsan: Ma ogaan kartaa haweenkaas uurka ku jira? - XIDHIIDHKA\nACCUEIL » DARYEELKA CAAFIMAAD Fiiro si faahfaahsan: Ma ogaan kartaa haweenkaas uurka ku jira?\nFiiro si faahfaahsan: Ma ogaan kartaa haweenkaas uurka ku jira?\nJimicsigu aad ayuu muhiim u yahay jirka, xitaa waa lagula talinayaa haweenka uurka leh si aad u guurto waqti ka waqti.\nSidaas darteed si toos ah uma ogaan kartid cidda uurka leh ama aysan ku xirnayn inta jeer ee ay ciyaaraan cayaaraha, taasina waa sababta keentay farsamadan si gaar ah u xiiso badan.\nSawirka hoose, waxaan leenahay saddex haween ah oo sameeya noocyo kala duwan layliyo : baaskiil, miisaan, iyo yoga.\nSaddexda haween ah ayaa diiradda saaraya tababbarkooda, laakiin halkan ayaa ah qodob: mid ka mid ah ayaa uur leh. Ujeedada buuggani waa inuu helo midkee.\nHaddii aad leedahay dareen macquul ah oo lagu fiirsanayo, waa inaad awood u heshaa inaad hesho jawaabta adoo si sahlan u eegaya haweenay kasta, oo aan ka badnaynin labaad ama laba. Laakiin ma aha wax muhiim ah haddii aad u baahan tahay wakhti dheeraad ah si aad u hesho calaamadaha.\nWaxaa laga yaabaa in liiska baaskiilku uu doorto jimicsi u baahan in la fadhiisto sababtoo ah waxay ka daalay uurka. Ama waxaa laga yaabaa in uu yahay culeey aan u ogolaanin uurkiisa inuu joojiyo inuu muujiyo dhinaciisa adag oo xoog leh. Ama waxaa weeye dhar jilicsan oo isku daya inuu ku nasto.\nMarka, waxaad heshay jawaabta? Haddii aadan weli helin, halkan jawaabta ayaa ah: haweeneyda uurka leh waxay ku jirtaa lambarka 3.\nU fiirso aragti dhow oo waxaad arki doontaa ilmahan yar ee baraashiisa. Marka aan eegno caloosha, waxaan u qaadan karnaa in ay aad u horumarsan tahay uurkeeda, sax?\nWaxaan rajeynayaa inaad ku raaxaysatay arimahaan oo aad hadda leedahay dareen macquul ah hadaad ka heshay jawaabta marka hore aragtidaada. La wadaag kuwa aad jeceshahay si ay u arkaan haddii ay noqon doonaan sida ugu dhakhsaha badan!\nYaa ogtahay, inay xitaa leeyihiin jawaab sax ah!\nPumpkin Seeds - Aad u fiican in la yareeyo kolestaroolka xun iyo hagaajinta caafimaadka beerka iyo wadnaha


Kylian Mbappe oo raali-gelin ka bixiyey rigooradii uu xalay ka khasaariyey xulkiisa Faransiiska – Gool FM\n(Paris) 29 Juun 2021. Weeraryahanka reer France ee Kylian Mbappe ayaa raali-gelin ka bixiyay rigooradii uu ka khasaariyey xalay xulkiisa kulankii Switzerland, iyagoo arkay inay ku hareen wareegga 16-ka ee tartanka Euro 2020.\nMbappe, kaasoo ku guuldarreystay inuu gool dhaliyo intii uu socday tartankan ayaa kulankii xalay oo 120 daqiiqo kaddib gool ku laadyo gaaray, waxa uu u soo istaagay inuu qaato rigooradii shanaad ee xulkiisa, waxaana kubbaddii uu tuuray ka badbaadiyey Goolhaye Yann Sommer.\nIyadoo ciyaartoyda Switzerland ay si waalli ah ugu dabaal dageen hareerahiisa, Mbappe wuxuu u muuqday qof go’doon ah markii uu garoonka ka baxayay, kaddibna waxa uu soo beegsaday baraha xiriirka bulshada si uu taageerayaasha ugu muujiyo murugadiisa.\n“Aad ayay u adag tahay in boggaan la laabo, murugadu waa mid badan kaddib markii nala reebay, ma’aanan gaari karin hadafkeenna” ayuu soo qoray Mbappe.\n“Waan ka xumahay rigooradaan, waxaan doonayay inaan caawiyo xulka, laakiin waan ku guuldarreystay.\n“Helitaanka hurdada way adkaan doontaa. laakiin nasiib-darro waa kor u kaca iyo dib u dhaca ciyaartan aan aad u jeclahay.\n“Waan ogahay taageerayaashiinna inaad niyad jabsantihiin, laakiin waxaan wali rabaa inaan idiinkaga mahad-celiyo taageeradiinna iyo sida aad mar walba noo aaminsan tihiin.\n“Waxa ugu muhiimsan ayaa noqon doona in aan ahaanno kuwo adag xitaa waqtiyada soo socda. Hambalyo iyo nasiib wacan ayaan leeyahay Switzerland.”\nMason Greenwood oo helay dalab ku aaddan inuu xulka qaranka England ka wareegsado...(Xulkee ayaa soo dalbaday laacibka Man United?)


Monday March 08, 2021 - 10:36:53 in Wararka by Super Admin\nCaabuqa Caron Virus ayaa markale halaag daran ka geystay qaar kamid ah wadamada reergalbeedka oo ah kuwa ugu daran ee ladhiban caabuqan halista ah.\nFaransiiska ayaa shalay sagootiyay boqolaal qof oo Carona uu halaajiyay, warbixin kasoo baxday wasaaradda caafimaadka Faransiiska ayaa lagu sheegay in caabuqa Covid19 uu shalay soo ritay dad gaaraya 21,825 ruux isagoona dilay 130 ruux.\nTirada guud ee dadka uu Caroona ku dilay dalka faransiiska ayaa gaartay 88,574 ruux, faransiisku waa dalka sedaxaad ee ugu dhimashada badan qaaradda Yurub waxaana ka horreeya Ingiriiska iyo Talyaaniga.\ndhinaca kale dalka Mareykanka ayaa labadii maalmood ee lasoo dhaafay lagasoo diiwaan geliyay dhimashada kumanaan ruux, maraakizta caafimaadka waxay sheegeen in tirada bukaannada maalinlaha ah ay hoos udhacday balse tirada dhimashada ay sare ukacday, tirada guud ee dhimashada Carona ka dhalatay ee mareykanka ayaa ka gudubtay 525 kun oo ruux.\nMadaxweynihii dalka Tanzaaniya oo si lama filaan ah udhintay.\nKu dhowaad 10 qof oo ku dhintay toogasho ka dhacday dalka Mareykanka.\nCali Mahadi oo cudurka Carona Virus ugu dhintay magaalada Nairobi.\nMadaxweynaha Masar oo booqasho ay uga billaabatay dalka Suudaan.\nCaabuqa Covid19 oo Kumanaan hor leh kun dilay dalka Mareykanka.


Cabdi Kariim Guuleed oo ku fashilmay dhismaha maamulkii ugu horeeyay ee uu soo magacaabo - Caasimada Online\nHome Warar Cabdi Kariim Guuleed oo ku fashilmay dhismaha maamulkii ugu horeeyay ee uu...\nCabdi Kariim Guuleed oo ku fashilmay dhismaha maamulkii ugu horeeyay ee uu soo magacaabo\nMuqdisho (Caasimada Online) – Wararka naga soo gaaraya Magaaladda Cadaado ayaa sheegaya in waxgaradka ku dhaqan deegaanka Gelinsoor ee gobalka Galgaduud ay qaadaceen Maamul uu Madaxweynaha Galmudug dhawaan u sameeyay.\nShir ay waxgaradka deegaanka Gelinsoor yeesheen ayay ku shaaciyeen inaysan la shaqeyn doonin Maamulka uu deegaankaasi u magacaabay C/kariin Xuseen Gulled.\nWaxgaradka ayaa sabab uga dhigay diidmadooda in Maamulka uu magacaabay Madaxweyne Gulleed uu yahay mid u gaar ah hal beel oo deegaanka dega.\nSidoo kale, waxgaradka maanta oo axad ah deegaanka Gelinsoor kulanka ku yeeshay ayaa cadeeyay in deegaankaasi ay wada degan yihiin ilaa 11 beel, balse Maamulka lagu ekeeyay hal beel oo kaliya, sida ay hadalka u dhigeen.\nWaxa ay sheegeen in hadii la doonayo cadaalad in wax loo qeybsado dib loogu laabto dhismaha maamulkaan, hadii kalena ay u arki doonaan mid lagu degdegay.\nDhanka kale, go’aanka ay waxgaradka uga hor imaadeen Maamulka uu Madaxweynaha Galmudug Cabdikariin Guuleed magacaabay ayaa noqonaayo Maamulkii ugu horeeyay ee qaabdhismeedkiisa laga diido Gulleed.


Wareysi lala yeeshey Isuduwaha Caafimaadka MSF ee Soomaaliya - MSF Gudaha Soomaaliya- Helitaanka daryeel Caafimaad\n16.08.2010 | Gobolka Shabeelaha Dhexe, Koonfura iyo bartamaha Soomaaliya\n“Soomaaliya waxa ay leedahay mid ka mid ah tilmaamayaasha caafimaadka ee ugu xun dunida oo dhan oo cudurka qaaxaduna kuwaas kama duwana”\nWareysi lala yeeshey Luis Neira, oo ah Isuduwaha Caafimaadka MSF ee Soomaaliya; wareysigan oo ku saabsan adeegyada cusub ee wax ka qabashada qaaxada ee uu ururku ka bilaabey in uu ka bixiyo laba degaan oo ku yaalla miyiga gobolka Shabeellaha Dhexe, ee Koonfurta iyo Bartamaha Soomaaliya.\nLuis waxaa uu ka mid yahay kooxda MSF ee xarunteedu tahay Nayroobi ee taageerta hawlaha ururka ee Koonfurta iyo Bartamaha Soomaaliya, oo ay in ka badan 1,300 oo shaqaale Soomaali ah ay daryeel caafimaad ku bixiyaan siddeed gobol oo dalka ka mid ah. Luis waa qofka hawlaha caafimaadka u qaabilsan mashaariicda gobolka Shabeellaha Dhexe iyo sidoo kale kuwa Muqdisho, oo ah caasimadda dalka.\nGobolka Shabeellaha Dhexe, waxa MSF ay daryeelka caafimaadka aasaasiga ah ku bixisaa shabakad ka kooban afar xarumo caafimaad ah oo ku yaalla degaannada magaalooyinka iyo miyigaba ah ee ku yaalla dhowr degmo oo ka tirsan gobolka iyo waax uurreyda/umulaha u qaabilsan oo ku taalla magaalada Jowhar. 5tii Juunyo, ayaa kooxaha MSF ay bilaabeen in ay baaritaanka iyo daaweynta qaaxada ka bilaabaan degaannada miyiga ah ee Mahaddaay iyo Gololey.\nKa warran xaaladda qaaxada ee degaankan? Dad badan oo ay ku dhacdey miyaa la soo sheegey? Durba ma jiraan xaalado aad uga shakiseen cudurka?\nXaaladda qaaxada ee gobolka Shabeellaha Dhexe kama duwana tan dalka intiisa kale. Tilmaamayaasha caafimaadka ee Soomaaliya ayaa sanado badan ahaa qaar ka mid ah kuwa ugu liita dunida oo dhan qaaxaduna sidaas kama duwana. Istaatistikada (tirakoobka) uu soo saarey Ururka Caafimaadka Adduunka (WHO), oo aan wax laga beddelin ilaa 2007dii, ayaa tilmaameysa in cudurkani uu dilo in ka badan 5,500 qof sanad kasta. Xarumaheenna caafimaadka waxa aan ku ogaanney tiro dad ah oo aan uga shakisanahay in ay qabaan qaaxo, kuwaas oo baaritaankooda kama-dambeysta ah iyo daaweyntooduba ay aad u dhib badneyd sababta oo ah barnaamijyada oo ku yar degaankaas. Xaaladdu waxa ay ku sii daran tahay degaannada miyiga ah ee Mahaddaay iyo Gololey, maaddaama barnaamijka ugu dhow uu yahay kan Jowhar, oo halkaa aad uga fog oo in dadka reer miyiga iyo reerguuraaga ah ee ku nool degaannadan ay helaan daaweyn ka dhigeyso mid culus, haddiiba aaney ka dhigeyn mid aan suurtagal ahayn. Xaaladdan ayaa innagu dhalisey in aan barnaamij wax looga qabto qaaxada aan furno kaas oo awood inoo siinaya in aan gargaarno dadka aan heleyn daryeelka noocan ah.\nMaxay ka kooban yihiin adeegyada ay bixiso MSF?\nXaaladaha cudurka looga shakiyo ayaa la aqoonsadaa marka ay socdaan la-talinta caafimaad ee aan ku sameyno xarumaheenna caafimaadka aasaasiga ah ee Mahaddaay iyo Gololey. Ka dibna saami laga soo qaadey bukaanka ayaa lagu baaraa sheybaar caafimaad oo uu barnaamijku leeyahay sidaa ayaana cudurka lagu ogaadaa laguna daweeyaa. Intaa waxaa dheer, in bukaanka caafimaadkiisa lala socdo, lala taliyo lana baaro dadka uu xiriirka dhow la leeyahay si loo ogaado in ay qabaan qaaxo iyo in kale, gaar ahaan carruurta ka yar shan sano jirka, waxaana taageero dhinaca nafaqeynta ah la siiyaa bukaannada uu cudurku ku keeney nafaqo-xumo.\nSi loo daweeyo qaaxada, WHO waxa ay ku talineysaa istiraatiijiyada loo soo gaabiyo DOTS (Directly Observed Treatment Short-course), oo macnaheedu yahay in bukaannadu ay daawooyinka ku qaataan shaqaalaha caafimaadka hortooda si la isaga ilaaliyo in cudurku uu u adkeysto daawooyinka caabuq-bi’iyaha ah. Sidee ayaa istiraatiijiyaddan looga fulin karaa dal deganaansho la’aantiisu ay tahay sida tan Soomaaliya?\nIstiraatiijiyadda DOTS ee WHO waxaa loo adeegsanayaa bukaannada maalin kasta tegi kara xarunta caafimaadka. Istiraatiijiyadda DOTS oo wax laga beddeley ayaa loo adeegsadaa bukaannada ay ku adag tahay in maalin kasta ay yimaadaan xarunta caafimaadka sababta oo ah iyaga oo meel fog ku nool ama sababo kaleba, istiraatiijiyaddan wax laga beddeley waxa ay awood u siisaa in ay daawada kowaad ay ku qaataan shaqaalaha caafimaadka hortooda ka dibna ay daawadooda ku dhammeystirtaan guriga ilaa laga gaaro ballanta taas xigta ee ay imanayaan xarunta caafimaadka. Waxa aan u sheegnaa in bukaan kasta uu sameysto “qof ka caawiya daawada”, qofkan waxa uu noqon karaa xubin qoyska ka tirsan ama qof saaxiib la ah oo hubiya in ay daawada u qaataan sidii loogu qorey. Qofkan ayaa sidoo kale mas’uul ka ah in uu qof shaqaale caafimaad ah uu soo ogeysiiyo in bukaankan uu daawada u qaadanayo sidii loogu talogaley ama in uu u soo sheego in bukaanku ay dhibeyso daawada. Sidan, ayaa lagu yareynayaa culayskii bukaanka kaga iman lahaa raacidda nidaamka daaweynta. Waxaa kale oo aan aragney in daacad u ahaanshahooda barnaamijku uu kor u kacay maaddaama aaney ku khasbaneyn in ay maalin kasta tagaan xarunta caafimaadka, taas oo ah arrin dhib ku ah dadka miyiga ku nool, oo ayna haystaan qof garab taagan oo ku dhiirrigeliya in ay daawadooda qaataan maalin kasta.\nQaaxada ka jirta dalalka koonfurta iyo galbeedka Afrika ayaa dhowaantan lala xiriirinayey in uu sabab u yahay HIV/AIDS waxaana la soo sheegey in ay dillaaceen noocyo qaaxada ah oo u adkeysta daawada caadiga ah ee caabuq-bi’iyaha. Arrimahaas ma ka jiraan Soomaaliya?\nXogta saxda ah ee la heli karo aad ayaa ay u yar tahay maaddaama shaqo aad u kooban laga qabtey HIV/AIDS iyo qaaxada u adkeysata daawada ee Soomaaliya. Haseyeeshee, waxa ay nala tahay cudurrada oo daawada u adkeystaa ay tahay dhibaato Soomaaliya ka jirta. Meelaha kooban ee laga helo ayaa daaweynta si aad u xun loo maareeyaa, waxaana jirta in farmashiyeyaasha toos loogu iibiyo daawada qaaxada, taas oo macnaheedu yahay in daawada aan la dhammeysan, daaweyn waqtigeedu kooban yahay la qaato ayna jiraan daawooyin tayadoodu shaki ku jiro. Taasna waa sabab kale oo mashruuca MSF uu muhiimad weyn u yeelanayo.\nLabadii sano ee u dambeeyey barnaamijyada MSF ee Soomaaliya waxaa wadey shaqaale dalka u dhashey, oo ay taageeraan kooxo maareynta u qaabilsan oo saldhiggoodu yahay Nayroobi, sababo nabadgelyo-xumada jirta la xiriira daraaddood. Sidee ayaa aad kooxda ugu tababarteen baaritaanka iyo daaweynta qaaxada?\nKooxdeenna wax ka qabata qaaxada waxa aan ka xulanney shaqaalaheennii caafimaadka ee horeba uga shaqeynayey mashruuca Jowhar, kuwaas oo ah dad leh waayo-aragnimo iyo xirfado caafimaad oo lagu biiriyey farsamayo-yaqaan dhinaca sheybaarka ah oo waayo-aragnimo ballaaran u leh barnaamijyada qaaxada ee MSF. Waxaa sidoo kale aan shaqaaleysiiney sarkaal caafimaad oo ku takhasustey cudurrada neef-mareenka ku dhaca, oo ka shaqeyn jirtey mashaariicda qaaxada ee MSF ee Kenya. Waxa ay taageero farsamo ay kooxda ka soo siisaa xarunteeda Nayroobi waxaana ay booqasho ku tagtaa gudaha dalka mar kasta oo ay suurtogal tahay. Kooxda waxaa ay qaateen tababar afar bilood ah oo ku saabsan maareynta qaaxada iyo guud ahaan barnaamijkaba. Tababarka waxaa ku jirey qayb theory ah (afka looga sheego) iyo qayb gacanta laga qabto oo baratiko ah oo lagu qaatey mashaariicda wax ka qabashada qaaxada ee MSF ay ka fulisey Kenya iyo gobollo kale oo Soomaaliya ka tirsan\nMSF waxa si joogto ah ay Koonfurta iyo Bartamaha Soomaaliya uga shaqeyneysey tan iyo 1991gii. Waqtigan, ururku waxa uu joogaa siddeed gobol oo Bartamaha iyo Koonfurta Soomaali ka tirsan oo kala ah: Banaadir, Baay, Hiiraan, Galgaduud, Jubbada Dhexe, Shabeellaha Dhexe, Shabeellaha Hoose iyo Mudug.\nMSF hay’ado iyo dowlado kama qaadato maaliyad ay u adeegsato mashaariicdeeda ay ka fuliso Koonfurta iyo Bartamaha Soomaaliya. Dhammaan maaliyaddeeda waxa ay ka yimaadaan deeq-bixiyeyaal gaar ah.\nQaaxada: baaritaankeeda iyo daaweynteeda\nQaaxadu waa cudur faafa oo la isugu gudbiyo hawada. Noociisa sambabada ku dhaca, waxaa lagu gartaa qufac joogto ah, neef gaagaaban iyo xabadka oo xanuuna. Marka laga soo tago sambabada, caabuqu waxaa uu sidoo kale saameyn ku yeelan karaa ku dhowaad qayb kasta oo ka mid ah jirka, sida nudayaasha lymph, laf-dhabarta ama lafaha. Saddex-meeloodow meel dadweynaha dunida waxa ay sidaan bakteeriyada dhalisa qaaxada. Sanad kasta, sagaal milyan oo qof ayaa ay qaaxadu si buuxda ugu dhacdaa waxaana u dhinta ku dhowaad laba milyan oo qof.\nHabka ugu badan ee baaritaanka qaaxadu ee laga adeegsado dalalka soo koraya waa in bukaanka looga shakiyo candhuuftiisa lagu eego weyneeye (microscope); habkan ayaa waxaa la heley muddo hal qarni aad uga badan ka hor waxaana lagu ogaadaa oo keliya kalabar dadka qaba qaaxada. Waqtigan, habka ugu wanaagsan ee la adeegsado waa habka beeritaanka (culture) oo ah in muunad ka mid ah candhuufta la geliyo cuq (la tallaalo) taas oo ah meel ay ku dhalan karto si loo arko haddii ay ku jiraan bakreetiyada qaaxada dhalisa oo nool. Habkan ayaa ah mid ay saxnimadiisu wanaagsan tahay, laakiin waxaa khasab ah in lagu sameeyo sheybaar ay joogaan shaqaale tababaran waxaana ay qaadan kartaa ilaa siddeed toddobaad.\nDawooyinka loo isticmaalo qaaxada waxaa la sameeyey 1950kii waxaana daaweynta qaaxo caadi ah ay qaadataa lix bilood. Si xun u maareyn iyo iyada oo aan si sax ah loo qaadan daawada ayaa keentey in ay soo baxaan noocyo cusub oo bakteeriyada qaaxada ah oo u adkeysta mid ama qaar ka mid ah daawooyinka caabuq-bi’iyaha ah. Qaaxada nooceeda u adkeysata daawooyinka badan (MDR-TB) ayaa ah nooca ugu ba’an, kaas oo la arko marka ay bukaannadu u adkeysanayaan labada daawo ee caabuq-bi’iyayaasha raaca koowaad ah ee ugu xooggan. MDR-TB ma ahan mid aan la daweyn karin, laakiin daawada loo baahan yahay ayaa keenta dhibaatooyin kale oo badan waxaana ay qaadataa ilaa laba sanadood. Nooc cusub, oo ah qaaxo aad ugu adkeysata daawada (XDR-TB), ayaa la arkaa marka ay bukaannadu u adkeystaan daawooyinka raaca labaad iyaga oo haddana qaba MDR-TB, taas oo daaweynta ka dhigta mid intii hore aad uga culus.\nTags: Gobolka Shabeelaha Dhexe, jowhar, Koonfura iyo bartamaha Soomaaliya, qaaxa


Man United Oo Chelsea Ku Soo Garaacday Stamford Bridge, Xaalada Sarri Oo Musiibo Isku Badashay Iyo Red Devils Oo Sideed dhamaadka FA Cupka U Soo Baxday. - Cadalool.com\nMan United Oo Chelsea Ku Soo Garaacday Stamford Bridge, Xaalada Sarri Oo Musiibo Isku Badashay Iyo Red Devils Oo Sideed dhamaadka FA Cupka U Soo Baxday.\nFebruary 19, 2019 Abdiwahab A. Abeye\nManchester United ayaa u soo baxday wareega siddeed dhamaadka tartanka FA Cupka kadib markii ay Chelsea ku soo garaaceen Staford Bridge. Ander Herrera iyo Pual Pogba ayaa United guushan ku soo hogaamiyay iyaga oo min hal gool oo madax ah dhaliyay qaybtii hore ee kulankan.\nChelsea ayaa lumisay rekoodhkii fiicnaa ee ay Man United ka soo haysatay waxayna kooxda Maurizio Sarri sii dhex gashay musiibo kale iyada oo hadda macalinka reer Talyaani uu halis wayn ugu jiro in uu shaqadiisa lumiyo. Man United ayaa ka soo aarsatay Chelsea oo ay xili ciyaareedkii hore guuldaro kagala kulantay finalkii isla FA Cupka.\nManchester United ayaa wareega siddeed dhamaadka FA Cupka kula biirtay kooxda ay dariska yihiin isla markaana ay sida wayn u xifiltamaan ee Manchester City iyada oo Blues lumisay in ay sii wadato difaacashada FA Cupka.\nDAQIIQADII 11 aad Chelsea ayaa heshay laba fursadood oo xidhiidh ah oo ay goolka furitaanka midkastaba ku dhalin kartay kadib markii uu David Luiz uu darbo laaga xorta ah uu ku dhalin gaadhay marka hore goolkan laakiin Sergio Romero ayaa badbaadin fiican sameeyay balse markale Pedro ayuu ka beeniyay goolka uu dhalin lahaa.\nChelsea ayaa bilawgii ciyarta ahayd kooxda fursadaha ugu badan abuurtay laakiin dhamastir la’aanta weerarka Chelsea iyo waliba difaacashada iyo shaqadii uu Romero qabtay ayaa Chelsea ku qasbay in ay hoos u dhigaan heerkii ciyaarta ay ugu bilawdeen.\nManchester United ayaa ciyaarta ku soo gashay qaab taxadar badan balse difaacasho badan iyo weeraro deg deg ah oo kubado dhaadheer ah iskugu jirtay, waxayna noqtay qorshaha iyo hubka ugu wayn ee ay Man United ku ciqaabtay Chelsea.\nDaqiiqadii 25 aad goolhaye Kepa ayaa musiibo isku abuuri kaadhay kadib markii uu aad ula daahay kubbad uu Azpilicueta ku soo furtay wuxuuna ku sigtay in Rashford uu ku soo gaadho balse isaga oo sii dhacayo ayuu kubbadu is dhaafiyay.\nDaqiiqadii 31 aad Manchester United ayaa si layaableh neefta ugu celisay jamaahiirta Stamford Bridge kadib markii uu Ander Herrera si aan dhibaato lahayn uu darbo madax ah ugu kooxdiisa United ugu keenay goolka furitaanka laakiin Pual Pogba ayaa si cajiib ah u soo sameeyay caawinta goolkan halka difaaca Chelsea ay daawanayeen Herrera oo si cadaadis la’aan ah goolkan ku dhalinaya waxayna ciyaartu noqotay 1-0 ay Man United hogaanka kula wareegtay.\nDaawo goolkii Herrera.\nDaqiiqadii 37 aad Chelea ayaa markiiba heshay fursad ay goolka barbaraha ku keensan kareen kadib markii uu Higuain helay fursad ay yarayd in uu ku helo difaaca Man United laakiin xidiga reer Argentina ayaa awoodi waayay in uu xataa bartilmaameed sameeyo.\nDaqiiqadii 45 aad Manchester United ayaa isla qorshihii goolkii hore ku keensatay goolkeeda labaad ee ay xalaada cajiibka ah ku abuuratay waxaana markan darbo kale oo madax ah goolka labaad ku dhaliyay Pual Pogba kaas oo markiisa caawin fiican ka helay Marcus Rashford laakiin Kepa oo kubbada gacanta ku taabtay ayaa awoodi waayay in uu joojiyo waxayna ciyaartu noqotay 2-0 ay Man United hoganka ku dheeraysatay.\nDaawo goolki Pogba:\nLabadii fursadood ee ay Manchester United ku hor heshay goolka Chelsea waxay noqdeen laba gool, waxayna Red Devils si fiican u fahmeen in kubbadaha sare iyo darbooyinka madaxa ahi yihiin waxa ay Chelsea ugu liidatay in ay iska difaacdo waxana qaybtii hore lagu kala nastay 2-0 ay Man United hoganka ciyaarta ku haysay.\nMarkii layskugu soo laabtay qaybtii labaad labada kooxood ayaa garoonka ku soo laabtay iyada oo ayna labada tababare wax isbadal ah samayn waxayna jamaahiirta Blues sugayeen waxa uu Sarri ka sameeyo kooxdiisa qaybtii hore labada gool laga dhaliyay.\nChelsea ayaa dardar cusub la soo laabtay laakiin waxay wali ku adkayd qaabkii ay ku dhaafi lahayd Man United oo awooda saartay in ay labada gool ilaashadaan isla markaana ay goolka niyadjabka ku raadiyaan weeraro rogaal celis ah.\nDaqiiqadii 52 aad garsoore Friend ayaa qaatay go’aan muran dhaliyay kadib markii uu kaadhka cas siin waayay Matic oo qalad cadaan ah ku galay Kante isaga oo waliba haystay kaadhka digniinta ah, waxayna ciyaartoyda Blues ka doodeen sababta aanu garsoore Friend kaadhka labaad ee digniinta ah iyo casaanka iskugu raacin Matic.\nDaqiiqadii 58 aad Sarri ayaa ciyaarta ka saaray Pedro wuxuuna kooxdiisa ku soo xoojiyay Willian waxayna Blues bilawday in ay raadiso sidii ay marka hore farqiga goolasha u soo yarayn lahayd. Ciyaarta ayaa Chelsea ku noqotay mid adag oo ay Man United la timid difaacasho adag oo ay masuuliyad badan ciyaartoyda oo dhami muujiyeen.\nDaqiiqadii 71 aad Sarri ayaa ciyaarta ka saaray Mateo Kovačić wuxuuna kaydka uga yeedhay Ross Barkley wuxuuna Ole Gunnar kaga jawaabay in uu Lukaku saaray isla markaana uu Sanchez ciyaarta soo galiyay.\nEden Hazard ayaa ahaa xidiga kaliya ee Chelsea dadaal badan ka bixinayay laakiin waxa uu ku dhibtoonayay sidii uu ku dhaafi lahaa difaaca United halka Higuain iyo Willian oo ciyaarta soo galay ay baylah badan muujiyeen oo ay dhaqa dhaqaaq ahaan u liiteen.\nDaqiiqadii 76 aad Solskjaer ayaa ciyaarta soo galiyay Andreas Pereira wuxuuna badalay Mata laakiin markan Chelsea ayaa waqtiga la baratamaysay si ay xaalada xun ee ay ku jirtay iskaga badbaadiso balse Man United ayaa ahayd kooxda wali dhibaato la’aanta ku difaacanaysay hogaanka ciyaarta.\nChelsea ayaa si buuxda ugu fashilantay in ay wax soo laabasho ah ka samayso ciyaarta waxayna Man United si aan dhibaato lahayn u xejisatay labada gool ee ay qaybtii hore ku hanaaday Blues waxayna sidaa Red Devils ugu soo baxday wareega siddeed dhamaadka FA Cupka iyaga oo Chelsea kaga soo aarsaday Stamford Bridge kadib guuldaradii xili ciyaareedkii hore ee finalkii FA Cupka.


Madaxweyne Trump oo qirtay in Koonto uu ku leeyahay bankiyo kuyaalla Shiinaha. | Somali National Television - sntv.so\nHome WARARKA CAALAMKA Madaxweyne Trump oo qirtay in Koonto uu ku leeyahay bankiyo kuyaalla Shiinaha.\nMadaxweyne Trump oo qirtay in Koonto uu ku leeyahay bankiyo kuyaalla Shiinaha.\nMadaxweynaha Mareykanka Donald Trump ayaa qirtay in uu koonto ku leeyahay Bankiyo ku yaala dalka Shiinaha, sida uu baahiyay wargeyska caanka ah ee NEW YORK TIMES.\nPrevious articleQaramada Midoobe iyo Dowladda Soomaaliya oo heshiis cusub wada saxiixday.\nNext articleFatahaadda Webiga Shabeelle Saameyn noocee ah ayuu yeeshay Warbixin.


Abgaal Dambe Maya Vs Abgaal | Xaqiiqonews\nAbgaal Dambe Maya Vs Abgaal\nKooxda Abgaal dambe maya waxay ku doodeysaa in laga soo bilaabo 2004tii beesha abgaal ay soo hogaaminaysay dalka, marna ra’iisulwasaare uu noqday Cali Maxamed Geedi kadibna Sheekh Shariif iyo Xasan Sheekh isu dabamareen madaxweynenimo iyagoo dhammaantood isku heyb ah aysan fursad helin beelihii kale ee hawiye markanna ay xaq u leeyihiin inay helaan kooxdan maadaama isbedelka dadkii ka soo shaqeeyey ee qeyb libaax ah ka ahaayeen.\n1.\tIyagoo isbedelka qeyb muhiim ka ahaa uguna hiileyey madaxweyne Farmaajo inay codadkooda siiyaan markii wareegga kowaad dhammaaday gaar ahaan codadkii Cabdiqaadir Cosoble iyo Caddow Cali Gees.\n2.\tInay maamulgoboleedka Galmudug oo ay degaan balaaran ku leeyhiin aysan wax xil muhiim ah oo muuqda aysan ka helin, halka Maamulgoboleedka Hirshabeele madaxweyne aan laga siinin islamarkaana caasimadda muqdisho xaqii ay ku lahaayeen la duudsiiyey taasoo la rumeysanyahay in ay ku waayeen xilkii madaxweyne ee ay hayeen.\n3.\tIn arrinku uu ahaa Xasan Sheekh iyo Damjadiid maya ee Abgaalka kale aysan saameyn ku lahayn arrinkan maadaama Xasan sheekh uusan xilka ku joogin abgaalnimo ee uu ku joogay dambjadiidnimo.\n4.\tIn ciidamada difaaca ku jira iyo dhaqaalaha soo gala dowladda dhexe inay lafdhabar u yihiin.\n5.\tIn masuuliyiinta sare ee labada aqal ee baarlamaanka aysan waxba ku lahayn halka kooxda kale madaxweynayaal maamulgoboleed iyo ku xigeen aqalka sare ay heystaan.


Madaxweynaha Somaliland iyo Weftigii uu hoggaaminayey oo ku Waaberiistay magaalada Laasqoray ee gobolka Sanaag | Somaliland Post\nHome News Madaxweynaha Somaliland iyo Weftigii uu hoggaaminayey oo ku Waaberiistay magaalada Laasqoray ee...\nMadaxweynaha Somaliland iyo Weftigii uu hoggaaminayey oo ku Waaberiistay magaalada Laasqoray ee gobolka Sanaag\nLaasqoray (SLpost)- Madaxweynaha Somaliland Mudane Axmed Maxamed Maxamuud (Siilaanyo) iyo weftigii uu hogaadinayey, ayaa saaka subaxnimadii hore ku waaberiistay magaalo-xeebeedda Lasqoray ee gobolka Sanaag.\nMadaxweyne Siilaanyo iyo weftiga uu hoggaaminayo oo shalay socdaal kaga baxay magaalada Berbera, ayaa sii maray deegaamo ku teedsan xeebaha gobollada Saaxil iyo Sanaag, waxaanu xalay ku hoyday magaalada Qadiimiga ah ee Maydh oo ay ku Duugan yihiin Culimo si weyn looga yaqaano dhulka Soomaalida.\nMadaxweynaha Somaliland iyo weftiga la socda oo markii hore lagu waday inay maanta u amba-baxaan magaalada Ceerigaabo ee xarunta gobolka Sanaag, ayaa mar kaliya ku waaberiistay degmada Laasqoray, waxaanay amakaag iyo layaab ku noqotay dadka deegaanka Laasqoray weftiga oo aanay meesha ka filayn.\nSocdaalka Madaxweynaha Somaliland ku gaadhay degmada Laasqoray ee gobolka Sanaag, ayaa noqonaya markii u horreysay oo madaxweyne Somaliland ahi socdaal ku gaadho deegaamadaas.\nLa soco Wixii Warar ka soo Kordha……


Agaasimihii Hay’adda Nabad Suggida oo Magaalada Khartoum iska xaadariyay – idalenews.com\nAgaasimihii hore ee Nabad Sugidda Soomaaliya oo ka qeyb galaya Shirweynaha Axsaabta Afrika oo maanta ka furmay Dalka Sudan.\nWafdi heer sare ah oo ka kala socda Dowladaha Afrika iyo Eeshiya ayaa maalmahan ku soo qolqolayay Magaaladda khartuum ee Xarunta Wadanka Sudan, kuwaasi oo Casuumaad Rasmi ah ka helay Xisbiga Talada haaya ee Dalka Sudan (Mu’tamar Wadani).\nWafdigan ayaa ka qeyb galaya Shirka Axsaabta Afrika oo maanta si toos ah uga furmay Caasimadda Khartuum , waxaana looga hadlayaa sidii Axsaabta Dowladaha Afrika talada ka haaya ay u wada shaqeyn lahaayeen , islamar ahaantaana loo xoojin lahaa Xiriirka ka wada dhexeeya Axsaabtaasi.\nShirkana ayaa Soomaaliya uga qeyb galaya Wafdi ka socda Xisbiga Nabadda iyo Horumarka iyo Agaasimihii hore ee Nabad Sugidda Qaranka Soomaaliyeed Axmed Maclin Fiqi oo maalinta shalayto aheyd ka soo degay Garoonka Caalamiga ee Khartuum .\nAgaasimaha ayaa Safarkiisa ku weheliya Guddoomiyaha Majmaca Culimada Soomaaliyeed Sheekh Yuusuf Ceynte iyo Xoghaye-hiisa Dr.Maxamed Ibraahim.\nShirkan maanta ka furmay Magaaladda Khartuum Ee xarunta dalka Sudan ayaa socon doona labo Maalmood, waxaana la filayaa inta uu socdo shirkan in laga soo saaro War-Murtiyeed ku aadan sidii ay Siyaasadda Afrika halmeel la isu keeni lahaa, islamar ahaantana loo xoojin lahaa Dimoqraadiyadda iyo Awoodaha Shacabka Afrika.


Inay Liverpool Cadow Weyn Tahay, Sababta Uu Jecel-yahay Lukaku & Mourinho Oo Afka Furtay %\nEnglandFeaturedLatest Sports News\nTababaraha Manchester United, ninka lagu magacaabo Jose Mourinho, kaasoo warbaahinta la hadlay ka hor ciyaarta ay la balansan yihiin Liverpool, ayaa sheegay in Reds ay tahay koox uu xifaaltan weyn kala dhaxeeyo.\nLabadaan kooxood ayaa ciyaartooda waxay tahay mid kaalinta labaad isku haystaa, waxaana ciyaartooda oo arkaa inay tahay mida go’aamin doonta kooxda kaalintaas fasal ciyaareedkan uga dhameysan karta.\n“Kani waa kulan qaas ah, mana ahi aniga xitaa sababta, maxaa yeelay kulan walba wuxuu yahay mid aanan maskax ahaan fiicneen, laakiin kani waa kulan gaar ah,” ayuu Mourinho hadalkiisa ku bilaabay.\n“Uma arko AC Milan, Atletico Madrid ama xitaa Arsenal ama Spurs cadow weyn, laakiin [Liverpool] waa koox uu xifaaltan weyn uu naga dhaxeeyo,” ayuu hadalkiisa ku daray hogaamiyihii hore ee Los Blancos.\n“Aniga ahaan wuxuu yahay labadaan kooxood ee wada dheelaya waa kuwa taariikh badan ku leh kubada cagta England, sidoo kale dhibcaha saaran kulankaan waa kuwa muhiim ah, waana ciyaar ay dheelayaa kooxo waa weyn.\nGeesta kale, Mourinho oo ka hadlayay muuqaal ciyaareedka Romelu Lukaku kaasoo sheegay inuu yahay ciyaaryahan kooxda Mourinho, u ah sarkaalka ugu sareeya, ayaa wuxuu ku raacay ninkaan reer Portugal sheekadaas.\n“Waa shaqsi muhiim ii ah aniga – Waa midka kamid ah shaqsiyaadka aan aaminsahay, waan jeclahay muuqaal ciyaareedkiisa iyo waliba dhaqankiisa,” ayuu hadalkiisa kusii daray Mucalimuu Mourinho.\n“Kulankii Crystal Palace, wuxuu kadib markii uu dhaliyay goolkii saddexaad, waxaana usheegay inuu udheelo sida daafac dhexe ee dambeedka, wuxuuna shan ku yahay Smalling iyo Lindelof, maxaa yeelay isbedal badan ma sameeyo.\n“Marka, aan waqti ku dhoho weerar yahan, ‘bax oo shaqadaas ii qabo aniga’ kadib uu sida ay tahay uqabto, waa taliye, waa shaqsi aan aamini karo, muuqaal ciyaareedkiisu waa mid aan caadi ahayn.\n“Taasi waa sababta aan marar badan kuu sheegay, aniga ahaan, ma ahan oo keliya goolasha uu dhaliyay, waxa ay ku saabsan tahay waxa uu u keeno kooxda, wuxuuna kooxda sii yaa Isbiirad badan,” ayuu hadalkiisa kusoo gaba gabeeyay.\nLiverpool vs Man UnitedPremier League


Ciidamadii ku sugnaa qaar ka mid ah jidadka Muqdisho oo laga qaaday\nFuritaanka Jidadka Muqdisho\nRa’iisiul Wasaaraha Soomaaliya Maxamed Xuseen Rooble ayaa maanta kormeeray howsha lagu furayo, islamarkaana ciidamada looga qaadayo qaar ka mid ah jidadkii ku xirmay qalalaasihii dhawaan ka dhacay magaalada Muqdisho.\nTallaabadan ayaa qeyb ka ah dhaqangelinta heshiiskii shalay lagu gaaray Muqdisho, oo dhigayey in dhamaan Ciidamadii ku yimid xiisadaha ka dhacay magaalada Muqdisho dib loogu celiyo goobihii ay ka yimaadeen loogana saaro magaalada muddo 48 saac ah.\nRooble ayaa tagay meel aan sidaa uga fogeyn isgoyska dabka iyo Isgoyska Mirinaayo si uu indhihiisa ugu soo arko howsha ciidanka iyo carrada looga qaadayo goobahaas muhiimka ah.\nRa’iisul Wasaaraha ayaa sheegay in amniga caasimadda lagu wareejiyay ciidanka booliska dowladda federaalka, waxaana socdaalka ku wehliyey taliyaha booliska Jeneral Cabdi Xasan Xijaar.\nWaxaa sidoo kale la socday qaar ka mid ah xubnaha guddigii loo xil saaray xal ka gaarista shaqaaqadii ka dhacday Muqdisho, oo ay ku jiraan qaar ka mid ah xildhibaanada mucaaradka.\nRooble oo dhowaan la wareegay maamulka doorashooyinka dalka iyo amnigooda ayaa sheegay in la dhisi doono ciidan isku dhaf ah oo suga amniga doorashada, kaasi oo uu kala tashanayo dhammaan saamileyda siyaasadda dalka.


Thailand ilaa UK: Oh sidee COVID-19 u bedeshay muuqaalka\nBogga ugu weyn » Maqaallada Wararkii Ugu Dambeeyay » dhaqanka » Thailand ilaa UK: Oh sidee COVID-19 u bedeshay muuqaalka\nJebinta Wararka Yurub • Jebinta Wararka Caalamka • dhaqanka • Caafimaadka Warka • News • Dib-u-dhiska • Ammaanka • Thailand War Deg Deg Ah • Dalxiiska • Hadalka Dalxiiska • Cusbooneysiinta Socdaalka Safarka • Sirta Safarka • Daalacanayo Hadda • Wararka UK • Wararka kala duwan\nThailand ilaa UK - Hoyga cusub ee David Barrett ee ku yaal Cornwall\nDavid Barrett, ka dib 32 sano oo uu ku noolaa Thailand, masuulkan sare ee safarka hore wuxuu dhawaan ku soo laabtay dalkiisa UK si uu u dhiso gurigiisa. Waa kan sheekadiisa…\nKa degitaanka Boqortooyada Midowday horaantii aafada ka timaadda Thailand waxay ahayd habeen iyo maalin.\nDadku way neef baxeen markii aan galay bangiga anigoo xiran maaskaro, ma ahan inay u maleeyeen inaan doonayo inaan dhaco, laakiin waxay u maleynayeen inaan la xanuunsanahay "viruska Shiinaha".\nMiyaan joogayaa mise waa inaan halkan ku soo bandhigaa?\nHal sano kadib iyo dib udhac nasiib. Sannad ka hor, si aad u dhow, Maarso 18, 2020, waxaan u duulay Boqortooyada Midowday iyada oo ujeedkeedu yahay inaan arko maal-gashiga hantida mustaqbalka ee Cornwall. Waxaan joogay Koonfur Bari England seddex maalmood ka hor safarka tareenka ee la qorsheeyey iyo socod aan ku aaday Cornwall.\nMaalinta Labaad UK, iyadoo Brits ay ladaalaa dhaceyso maalmihii ugu horeeyey ee masiibada, waxaanan aaday booqasho aan ku imaado bangigeyga si aan balan ula yeesho. Markii aan galay bangiga anigoo xiran maaskaro, waxaan maqlayay macaamiisha iyo shaqaalaha oo ciil qaba markay gadaal u laabanayeen oo ay i fiirinayeen cabsi aniga oo wajiga xiran. Xoog-haye dhalinyaro ah ayaa igu soo degdegay oo wuxuu i geeyay qol yar oo lagu shiro. Maamulaha bangiga ayaa markaa soo galay wuuna ka argagaxay markuu arkay aniga oo wajiga maaskaro xidhan. “Ma xanuunsan tahay?” Ayay waydiisay. Ma haysaa fayraska Shiinaha? Waxaan si adag ugu jawaabey inaan xirto maaskaro amaankeyga, maadaama ay si fiican u qaadi karto oo ay u sido virus-ka. Waqtigaas ayuu karraanigii yaraa ku soo yaacay qolka, isagoo dul wareegaya maareeyaha bangiga oo fadhiya wuxuuna bilaabay inuu hawada ku buufiyo ceeryaamo wanaagsan oo sunta disha. Dhibcaha ma aysan soo gaarin laakiin waxay ku soo degeen laptop-ka iyo timaha maareeyaha. Maamulaha oo xanaaqsan ayaa canaantey karraanigii isagoo ku leh, “Waxaad qoysay keybkeyga!” Kahor intaanu karraanigu fursad u helin inuu cadeeyo ficilkiisa biosecurity, maareeyaha ayaa farta ku fiiqay albaabka kana masaxay kombuyuutarkeeda.


Faah faahin:- Nin nabadoon ah oo gelinkii dambe maanta lagu dilay Muqdisho – Bulshoweyn.com | Your Source Of News And Entertainment\nFaah faahin:- Nin nabadoon ah oo gelinkii dambe maanta lagu dilay Muqdisho\nKoox hubeysan ayaa gelinkii dambe maanta xaafadda Al-baraka ee degmada Hodon ku dishay nin lagu magacaabo Sayid Cali Xuseen Abtidoon.\nAllaha u naxariistee Sayid Cali Xuseen Abtidoon ayaa ka mid ahaa ergadii odayaasha ahayd ee wax kasoo xulay xildhibaanada baarlamaanka Soomaaliya oo lagu doortay magaalada Cadaado.\nKooxaha dilka u geystay Marxuum Sayid Cali Xuseen Abtidoon ayaa la sheegay inay ku hubeysnaayeen bistoolado, iyagoona dilka kadib goobtaasi isaga baxsaday.\nCiidamo ka tirsan nabad sugidda ee NISA oo markii dambe gaaray goobta uu dilka ka dhacay ayaa howlgalo baaritaano ah halkaasi ka bilaabay, iyagoona sidoo kale halkaasi ka qaaday meydka marxuumka.\nMaamulka degmada Hodon oo goordhaw la hadlay warbaahinta Bulshoweyn ayaa u sheegay in ciidanka nabad sugidda ee NISA ay weli ku daba-jiraan raggii ka dambeeyay falka dilka ah, dibne ay faah faahin kasoo bixin doonaan.\nIllaa iyo haatan ma jirto cid loo soo qabtay ama sheegatay mas’uuliyadda dilkaasi loo geystay Allaha u naxariistee Sayid Cali Xuseen Abtidoon, balse dilalka ceynkaan oo kale ayaa inta badan waxaa sheegta Al-shabaab.\nSi kastaba ha ahaatee, waa qofkii labaad ee lagu dilo magaalada Muqdisho muddo 24 gudaheed, wuxuuna dilkaan kusoo beegmayaa xilli muddooyinkii ugu dambeysay ay magaalada kusoo bateen dilalka lagu bar-tilmaameedsado mas’uuliyiinta dowladda, odayaasha iyo waxgaradka Soomaaliyeed.


Guddoomiya Kuxigeenka Aqalka Sare oo wada olole 50 kun oo buug loogu yaboohayo Ardayda Dhadhaab – Kalfadhi\nWarqad furan, oo uu Guddoomiye Kuxigeenka 1-aad ee Golaha Aqalka Sare ee Soomaaliya Sanatar Abshir Axmed (Bukhaari) u diray dhalinyarada Soomaaliyeed ee jaamacadaha dhigta ama ka baxay, ayaa waxaa ku qoran baaq uu ku dalbayo in Ardayda Xeryaha Qaxootiga Dhadhaab lala gaaro buugaag, halkaas oo ay 10-kii ardaydba isla wadaagayaan hal buug. Farrintiisa ayaa u dhigan sida hoose:-\nDhalinyaro, sida aad dhamaantiin la socotaan in ka badan labo milyan oo ka mid ah dadkeena ayaa ka barakacay guryahoodii, waxayna ku jiraan muddo hadda soo afjareysa sodon sano xeryaha barakacayaasha ee dalka gudihiisa iyo xeryaha qaxootiga eek u yaala Geeska Afrika, iyo kuwo ka baxsan, sida Xeryaha Qaxootiga Yeman.\nHay’adda Qaxootiga ee Qaramada Midoobay (UNHCR) ayaa ku qiyaastay in ku dhaw hal milyan oo Soomaali ah in ay ku nool yihiin xeryaha qaxootiga gobolka Geeska Afrika iyo Yeman, kuwaas oo intooda ugu badan ay ku nool yihiin nolol adag.\nGaar ahaan, ardayda wax ka barata dugsiyada kala duwan ee Xeryaha Qaxootiga Dhadhaab waxay dhibaato weyni ka haysataa helitaanka buugaagta maadooyinka ay ku bartaan dugsiga. Tobankii ardayba waxa ay isla wadaagaan hal bug, taas oo aad uga hor istaageysa in ay xaqiijiyaan hankooda waxbarasho.\nDhalinyaro, ardaydani, sida adiga oo kale, ayey aad u jecel yihiin in ay ka guul gaaraan waxbarashadooda, si ay u helaan nolol ka fiican nolosha saboolka iyo silica ah ee ay hadda ku jiraan. Intaa waxaa dheer, waxa ay aad ugu han weyn yihiin in ay gacan weyn ka geystaan dib-u-dhiska dalkeena, si rajo loogu abuuro jiilalka mustaqbalka.\nDhalinyaro, waxaan ugu yeerayaa mid kasta oo idinka mid ah in uu u iibiyo ardaydaas dhibaatadu haysato, ee maanta aad ugu baahan garab-istaagga, ugu yaraan hal buug, adiga oo sidoo kale ku boorinaya xubnaha qoysaskiina iyo saaxiibbadaada kale in ay iyaguna ka qeyb-qaataan dadaalkaas buug uruurinta ah, si loo gaaro yoolka saamiga buugaagtaas oo gaaraya ilaa iyo 50 kun oo buug, oo ka kooban maadooyinka dugsiga sare.\nGaarsiinta buugaagtaas ardayda Dhadhaab waxaad kala xiriiri kartaan dhalinyarada horseedka ka ah hindisaha ay ku magacaabeen Dhadhaab Book Drive. Kooxdaan waxa ay ka kooban yihiin dhalinyaro horay ugu soo noolaa, kuna soo qaatayb qeyb ka mid ah waxbarashadooda Xeryaha Qaxootiga Dhadhaab.\nDhalinyaro, marka aad ka jawaabeysaan qeylo-dhaantan, ma ahan oo kaliya inaad buug u gadeysaan dhalinyaro kale oo walaalihiin ah, laakiin waxa aad gudaneysaan waajibka mas’uuliyad weyn oo idinka saaran bed-qabka iyo baraaraha da’yartaas Soomaaliyeed, oo kula nool nolol adag meel ka baxsan dalka hooyo.\nDhalinayro, dhab ahaantii, tani waa mas’uuliyad culus oo saaran dhamaan dadka Soomaaliyeed meel walba oo ay joogaan, gaar ahaan inta dareenka leh, waana mas’uuliyad ay horay u dayaceen jiilka garwadeenka inoo ah qeybihiisa kala duwan.\nUgu dambeyn, dhalinyaro, waxaan aad u aaminsanahay in aad siyaabo kala duwan uga qeyb-qaadan doontaan arrintan qiimaha iyo qaayaha badan.\nSanatar Abshir Axmed\nGuddoomiye Kuxigeeka 1-aad ee Aqalka Sare\nMadaxweynaha Puntland oo Garowe ku qaabilay safiirka Sweden ee Soomaaliya


6 Mar Oo Muhiim Ay Tahay Inaad Amaanto Gacalisadaada | Aayaha\nAayaha editorJune 13, 2020\nWaxaa jira waqtiyo muhiim ah oo gacalisadaada loo muujiyo qadarin laguna amaano waxyaabaha ay sameyso. Hoos ka akhriso.\nMarkii ay wax kuu sameyso\nAad ayay muhiim u tahay inaad qadariso gacalisadaada marka ay wax kuu sameyso; haddii ay noqon lahayd waxaad ka codsatay ama xittaa hadii aysan ahayn wax aad qiimeyso.\nHaddii ay waqti galisay oo dadaal ay ku bixisay inay wax kuu sameyso, waa inaad amaanto una mahadcelisaa.\nMarkii ay wax yar xittaa kuu sameyso\nDadka qaarkood waxay gacalisadooda u mahad celiyaan mark ay wax weyn u sameyso oo kaliya; kuma qadariyaan markeey wax yar u sameyso iyagoo u arka wax caadi ah — balse waa qalad taas. Waa in gacalisadaada ku amaantaa kuna qadarisaa xittaa waxyaabaha yar yare e ay kuu sameyso.\nMarkay had iyo jeer kuu taagantahay/garab ay kuu tahay\nGacalisadaada waxay noqon kartaa mid kuu heelan markaad ubaahato; waxay noqon kartaa mid diyaar kuu ah dareen ah iyo taageero ahaan waqtiyada aad u baahantahay waa inaad ku qiimeysaa kuna amaantaa taas.\nMarkay guul gaarto\nMarka gacalisadaada ay wax ku guuleysato ama hormar ay sameyso, waxbarasho ama ganacsi ama waxyaabo kale oo nolosha qeyb ka ah, waa inaad ku dhiiri gelisaa kuna amaantaa dadaalkeeda.\nMarka ay hormariso xiriirka\nMa jiro qof dhammeystiran, qof kasta waxa uu sameeyaa qalad xittaa waxaanu ku sameynaa xiriirka.\nSi’kastaba waxaa muhiim ah inaad gacalisadaada ku amaanto marka ay hormar kusoo kordhiso xiriirka oo aad ku dhiiri gelisaa.\nMarka ay dadaal walbo sameyso\nMarka ay gacalisadaada usoo go’do guurka isla markaana ay aad uga shaqeyneyso sidii uu uhormari lahaa, waa inaad uga mahadcelisaa kuna amaantaa. Ma noqon karto kaliya mid ku saabsan guurka balse sidoo kale sidii ay u daryeeli lahayd caruurta iyo hooyga uga mahad celi way mudantahay.


Abiy oo kula kulmaya Imaaraadka Madaxweynaha Srael – Idil News\nAbiy oo kula kulmaya Imaaraadka Madaxweynaha Srael\nRa’isul Wasaaraha Itoobiya Abiy Axmed ayaa Sabtidii booqasho ku tagay dalka Isutagga Imaaraadka Carabta, iyadoo uu weli socdo dagaalka uu dalkiisa kula jiro TPLF, waxaana kusoo dhaweeyay garoonka diyaaradaha dhaxal sugaha awoodda badan ee Abu Dhabi, Sheikh Mohammed bin Zayed Al Nahyan.\nDagaalka Tigray ayaa socday ilaa bishii Nofembar 2020, wuxuuna dagaalku is beddelay toddobaadyadii la soo dhaafay, iyadoo ciidamada Tigraygu ay dib ugu gurteen gobolkooda kadib markii ay isku dayeen inay ku sii socdaan caasimadda Addis Ababa, waxaana militariga Itoobiya ay sheegeen inaysan sii baacsan doonin, iyadoo taasi waddada u furtay dadaallo dhexdhexaadin cusub ah oo ay wadaan Maraykanka iyo Midowga Afrika, iyada dhinaca kale gaarsiinta gargaarka bini’aadantinimado ee gobolka Tiigray ay tahay yool muhiim ah.\nDowladda Itoobiya ayaa isku dayday inay xaddiddo wararka dagaalka waxayna xirtay qaar ka mid ah saxafiyiinta, kuwaas oo uu ka mid ahaa muuqaal-duubaha AP Amir Aman Kiyaro, iyada oo adeegsaneysay xaaladdii degdeg ee dalka la galiyay.\nKhubarada ayaa sheegaya in ciidamada dowladda Itoobiya ay u muuqdaan in lagu xoojiyey diyaaradaha aan duuliyaha lahayn ee ay kasoo iibsatay Shiinaha, Turkiga iyo Imaaraadka.\nDhinaca kale, madaxweynaha Israa’iil Isaac Herzog ayaa booqashadii ugu horreysay ugu ambabaxay dalka Isutagga Imaaraadka Carabta Axaddii, sida uu sheegay xafiiskiisa, isagoo doonaya inuu xoojiyo xiriirka Khaliijka, xilli xiisadda gobolka ay sii xumaaneyso, iyadoo quwadaha adduunka ay isku dayayaan inay soo nooleeyaan heshiiskii Nukliyeerka ee Iran.\n“Waxaan la kulmi doonaa hoggaanka Isutagga Imaaraadka Carabta, anigoo martiqaad shakhsi ah ka helay Sheikh Mohammed bin Zayed, oo ah dhaxal-sugaha Boqortooyada,” ayuu yiri Herzog.\nImaaraadka, oo ay weheliso Bahrain, ayaa heshiisyo caadi ah oo Maraykanku dhexdhexaadiyay la saxeexday Israel, iyadoo heshiiskaas oo ka dhacay Aqalka Cad sanadkii 2020 loogu magac daray “Heshiiska Abraham”.\nLabadan waddan ee Khaliijka iyo Israa’iil ayaa wadaagaan welwelka guud ee ku saabsan Iran iyo ciidamada xulafada la ah ee gobolka.


Bogga ugu weyn / Qubeyska Musqusha / Tuubooyinka Gacanta Labaad ee Qolka Musqusha / WOWOW Matte Black Bamka Qolka Musqusha 4 Xarumood Inch\nqiimeeyay 4.93 out of 5 ku salaysan 28 ratings macaamiisha\n(28 dib u eegista macaamiisha)\nwowowfaucet waxaa ka go'an inay bixiso badeecado tayo sare leh oo wax ku ool ah. Qubeyska musqusha ee casriga ah waxaa la socda tilmaamo ku saabsan qalabka rakibida. Rakibaadda waa mid fudud oo sahlan in la rakibo.\n2321200B tilmaamaha rakibaadda\nSKU: 2321200B Categories: Qubeyska Musqusha, Tuubooyinka Gacanta Labaad ee Qolka Musqusha Tags: 2 Qabashada, Xararka 3, Black\nWaan jeclahay qasabadahaan! Way ka raqiisanaayeen Lowe iyo Home Depot waxayna u muuqdaan kuwo aad u fiican. Cadaadiska biyuhu runtii wuu fiican yahay sidoo kale.\nqasabado adag oo aad u fiican. Waxaan haysanay mid ilaa sanad ah. Hadda waxaan dhiseynaa oo waxaan ku iibsannay laba kale gurigeenna.\nWeli si weyn ayuu u shaqeynayaa sanad kadib rakibiddiisa. Isticmaal maalinle ah, oo aan lahayn astaamo daadanaya.\nRun ahaantii shay tayo fiican leh. EIt waxay umuuqataa mid kufiican qolka suulkeyga ee dukaamada lacag badan ayaan markale ku iibsan lahaa gurigeyga kale waxay la timid wax walbo oo riix badhanka si biyaha looga joojiyo saxanka jirku lahaa\nasy si loo rakibo.\nJacaylka qasabaddan iyo qaybta ugu fiican waa qulqulka pop up-ka, aad ayeyna ugu fududahay in la galo Qasabadani waxay u muuqataa mid ku fiican suuligayga waxayna si fiican u shaqaysaa. Rakib oo kaliya muuqaal qabow.\nWax tayo wanaagsan leh iyo qiimaha macquulka ah, waxaan kugula talin doonaa badeecadan sheybaakada musqusha\nMa qumman yahay. Qiimo weyn, looma baahna in lacag waali ah lagu bixiyo Bakhaarka Guriga. Tani waa mid aad u qurux badan, casri ah oo si fudud loo isticmaali karo. Waan jeclahay, wuxuu musqusha ka dhigaa mid qurxan.\nWaxaan jeclahay intee in le'eg iyo bartamaha saxanka ay ku fadhido Dhamaadka / midabku waa fiican yahay. Fududeynta adeegsiga gacmaha ayaa fiican oo fudud sidoo kale. Mid kale ayaan u iibsanayaa musqusha kale.\nAad ayaan ugu qanacsanahay sheygan. Way fududahay in la rakibo, waxay leedahay muuqaal casri ah oo aad u fiican oo si fiican ugu shaqeysa ugu yaraan hadda. Badeecad aad u fiican qiimahaan.\nSi farxad leh ayaa loola yaabay tayada qasabadda iyo sahlanaanta rakibidda. Wax walba waxay ku habboon yihiin si loo beddelo kii hore, gaar ahaan markii tuubbooyinku aysan ahayn shaqadeena aan jecel nahay. Caadi ahaan waxaan u baahanahay inaan sameyno safar dheeri ah si aan qayb uga helno. Tani waxay u dhacday si habsami leh.\nIlaa hadda mid ka mid ah qasabadaha ugu wanaagsan ee lacagtu iibsan karto. Tan waxaan ku helay nus ka mid ah waxa dukaanka waaxdu rabto oo ay dareentay oo u muuqatay mid ka wanaagsan tooda. Xaqiiqdii mar labaad iibso\nBadeecad aad u wanaagsan oo adag. Furka waa weyn yahay wuxuuna daboolayaa godka godka oo dhan (kuma sii socdo gudaha godka bullaacadaha).\nWaxaan runtii jecel nahay sida ay u muuqato ka dib markii la rakibo tan. Shayga waa tayo fiican oo si fiican loo soo baakadeeyey. Waxay ku timaaddaa asal ahaan 2 qaybood oo kala duwan: qasabad gacmeed, iyo qayb bullaacad ah. Way fududahay in la fahmo waxa tagaya meeshii lagu rakibo iyada oo aan la siin tilmaamo\nWaxaa laga dhisay bir halkii laga isticmaali lahaa caag, waana mid aad u adkeysi badan, qurux badan oo shaqeynaya. Waxaan SIGLY ugu talinayaa badeecadan haddii aad u baahan tahay beddelaad kuu ah RV tubbada musqusha. Waxaan mar labaad dooran doonaa sumaddan markii ay tahay in la beddelo qasabadda saxanka jikada iyada oo aan su'aal la weydiin.\nWay adag tahay tayada. Easy & fudud si loo soo dajiyo. Taasi waa sababta aan u helo laba ka mid ah oo aan ku beddelo saxnadeyda. Runtii uma maleynaysid qiimaha ka yar $ 35. Wow, waa wax qiimo leh tayada ayaa ka fiican sida $ 50 ama ka badan oo aan uga soo iibsaday dukaanka maxalliga ah (Home Depot, Lowes…)\nSi fudud loo rakibo wax aan jirin oo cusub. Socodka biyuhu waa weyn yahay! Waxay qaadatay 10 daqiiqo in la rakibo! Tani waxay si fiican uga shaqeysaa musqusha martidayada. Waxaan jecel nahay muuqaalka noo ogolaanaya inaan xakameyno kuleylka iyo qabowga isla waqtigaas. Waxay la timid dhammaan qaybaha tilmaamuhuna way fududahay\nKani waa qasabad quruxsan oo si fiican loo dhisay. Waxay umuuqataa tuubbo magac caan ah oo caan ah, laakiin sifiican ayaa looga hooseeyaa iyo lambar macquul ah. Waxay la imaanaysaa guluusyo dhoobada fiican leh oo shideysa shidida walxaha shidan dime aan dillaacin haba yaraatee. Waxaa jira dhisme ku dhex shaqeeya hawada kaas oo bixiya qaddarka saxda ah ee biyaha isagoon keenayn wax buuq ama buuq ah. Dhamaadka nikkel-ka ee la caday ayaa sifiican ula socda saxankayga.\nWaxay igu qaadatay oo kaliya 15 daqiiqo inaan tan ku rakibo nacasnimadayda cusub. Waxaan jecelahay qulqulka pop up, taas oo aad uga fudud inlagu rakibo marka loo eego tuubbada kor loo qaado. Tuunbada aan keenay waxay ka samaysan tahay naxaas tayo sare leh. Si aad u wanaagsan ayaa loo sameeyay oo adag, waa hubaal inuu socon doono muddo dheer. Qiimuhuna waa weyn yahay, sidoo kale. Waxaan iibsan doonaa laba kale si aan ugu beddelo musqusha kale.\nWaa wax soo jiidasho leh, oo sahlan in la isu geeyo oo aan daadin. Ereyga kaliya ee digniinta ah ayaa ah in biyuhu ay la soo baxaan xoogaa cadaadis ah. Kaliya waxaad ubaahantahay inaad leexiso burooyinka si aad biyo badan u hesho.\nTani waxaa loogu talagalay musqusha sayidkayga, midkeygii asalka ahaa wax badan ayaa daadanaya, sidaa darteed waxaan go'aansaday inaan helo mid cusub oo muuqaal fiican leh. Marka waxaan heli doonaa qaab cusub oo aan ugu tala galay musqusha. waa wax aad u fudud in la rakibo, tayo fiican, waxaana aaminsanahay inay ka wanaagsan tahay isla qiimaha alaabooyinka ku yaal Lowe ama Depot Home. Waan hubiyey labadaas dukaan, tuumbooyinkuna aad ayey qaali ugu yihiin halkaas, badankooduna qiyaastii waa $ 70. WOWOW waxay leedahay tayo isku mid ah qiimahaas qiimaha ee labadaas dukaan.\nRuntii waan jeclahay qasabadani. Way fududahay in la rakibo. Waxay u dhigantaa armaajooyinka musqusha si wanaagsan. Aad ayaan u faraxsanahay waan iibsaday. Waa mid aad u jaban. Ma hubo sida dhabta ah ee ay u sii socon doonto laakiin waxay umuuqataa inay leedahay awood ay ku adkeysato sanadaha.\nAad u fududahay rakibid fudud. Tayo fiican. Kaliya iiga qaado 10min si aan u beddelo. Biyaha si dhakhso leh ayey u soo baxaan. Sidaas u qalantaa.5 xiddigood\nWaa heshiis fiican. Tuubada ayaa loogu talagalay musqusha qolka hoose.Waxaan haystaa waqti aan ku rakibo taa maanta. Waan jeclahay naqshada ku saabsan qasabada waana sahlan tahay in la rakibo. Waxyar oo niyad jabsan ayaa yara culus. Malaha macnaheedu waa tayo sare.\nQiime aad u cajaa'ib badan - tayo wanaagsan, sahlanaanta rakibida, qaabka Aad ayaan ugu qancay iibsigan. Tuunbo aad u fiican oo tayo sare leh.\nBaakadaha xirfadleyda ah Aad baan ugu faraxsanahay, hareeraha oo dhan, badeecadan laga soo iibsado ilaa rakibidda. Waad ku mahadsan tahay Tani waa qiimo aad u fudud oo aad u fudud in la rakibo. Wax kasta oo adag oo adag.\nWaxaa looga shaqeeyay badalida wax aan waxba tarayn ee musqusha oo si dhaqso ah markab looga iibsado mar labaad ayay ka iibsan doontaa\nShay weyn. Aad u rakib fudud. Jacaylka hoos u riix godka gogosha ee la raray. Aad u jilicsan\nRakibid fudud, dhaqso looma dhigin, biyo soo saarid isku mid ah, waa ku habboon tahay in la isticmaalo iyo qaabeynta muuqaalku waa mid aad u jilicsan, qasabada waxtarka quruxda badan waa mid aad u wanaagsan, biyuhu aad ayey u cad yihiin, ilmaha leh maalmo badan, runti aad wanaagsan, daadi dhammaan dhinacyada waa kuwo aad u habboon, uguna maadada cusub\nTuubadaani waxay ku fiican tahay musqusha. Waxay leedahay gacan qabsi waana fududahay in la arko haddii qabow yahay ama diiran tahay. Sidoo kale way fududahay in la isticmaalo qoyskeygana oo dhami way jecel yihiin.\nLa iibiyey: 16